2025 m. d.

Paslaugų viešojo pirkimo-pardavimo sutarties Nr.

1 priedas



|  |
| --- |
| **Administracinių nusižengimų registro programinės įrangos ir integracijos su Mokesčių apskaitos informacine sistema modernizavimo paslaugos (PPR-738)** |

**TECHNINĖ SPECIFIKACIJA**

TURINYS

[TECHNINĖS SPECIFIKACIJOS SANTRAUKA 3](#_Toc174111377)

[SĄVOKOS IR SUTRUMPINIMAI 3](#_Toc174111378)

[1 BENDRA INFORMACIJA 5](#_Toc174111379)

[2 PIRKIMO TIKSLAS IR UŽDAVINIAI 5](#_Toc174111380)

[3 INFORMACIJA APIE PROJEKTĄ IR IRD projektą 6](#_Toc174111381)

[3.1 Projekto tikslas ir uždaviniai 6](#_Toc174111382)

[3.2 IRD PROJEKTO TIKSLAI IR UŽDAVINIAI 6](#_Toc174111383)

[4 SUSIJUSIŲ DOKUMENTŲ SĄRAŠAS 8](#_Toc174111384)

[5 ESAMA ANR TECHNOLOGINĖ SĄRANKA 12](#_Toc174111385)

[6 FUNKCINIŲ REIKALAVIMŲ APRAŠYMAS 12](#_Toc174111386)

[6.1 BENDRIEJI FUNKCINIAI REIKALAVIMAI 12](#_Toc174111387)

[6.2 REIKALAVIMAI ANR MODERNIZAVIMUI 14](#_Toc174111388)

[7 NEFUNKCINIAI REIKALAVIMAI 18](#_Toc174111389)

[7.1 Reikalavimai reikalavimų įgyvendinimui 18](#_Toc174111390)

[7.2 Reikalavimai ANR saugumui 19](#_Toc174111391)

[7.2.1 Reikalavimai saugą reglamentuojančių teisės aktų taikymui 19](#_Toc174111392)

[7.2.2 Reikalavimai rizikų, grėsmių ir pažeidžiamumų valdymui 20](#_Toc174111393)

[7.2.3 Kiti saugos reikalavimai 21](#_Toc174111394)

[7.3 Reikalavimai susiję su nacionaliniu saugumu 21](#_Toc174111395)

[7.4 Reikalavimai architektūrai 22](#_Toc174111396)

[7.5 Reikalavimai ANR greitaveikai ir našumui 22](#_Toc174111397)

[7.6 Reikalavimai ANR integracinėms sąsajoms 23](#_Toc174111398)

[7.7 Reikalavimai ANR naudotojo sąsajai ir ergonomikai 23](#_Toc174111399)

[7.8 Reikalavimai Paslaugų teikimui 23](#_Toc174111400)

[7.8.1 Reikalavimai dokumentacijai ir jos derinimui 23](#_Toc174111401)

[7.8.2 Reikalavimai analizei ir projektavimui 24](#_Toc174111402)

[7.8.3 Reikalavimai kūrimui ir demonstracijoms 24](#_Toc174111403)

[7.8.4 Reikalavimai testavimui 25](#_Toc174111404)

[7.8.5 Reikalavimai diegimui 26](#_Toc174111405)

[7.8.6 Reikalavimai bandomajai eksploatacijai 26](#_Toc174111406)

[7.8.7 Reikalavimai ANR garantinei priežiūrai 27](#_Toc174111407)

[7.8.8 Reikalavimai papildomoms paslaugoms / nenumatytiems darbams 28](#_Toc174111408)

[7.8.9 Reikalavimai galutiniam ANR priėmimui 29](#_Toc174111409)

[7.9 Reikalavimai ANR kūrimo paslaugų etapams ir terminams 29](#_Toc174111410)

LENTELIŲ SĄRAŠAS

[7.1 lentelė. Paslaugų etapai, etapų rezultatai ir terminai 31](#_Toc174111411)

# TECHNINĖS SPECIFIKACIJOS SANTRAUKA

1. Administracinių nusižengimų registro programinės įrangos ir integracijos su Mokesčių apskaitos informacine sistema modernizavimo paslaugų techninėje specifikacijoje (toliau – Techninė specifikacija) pateikiami reikalavimai, pagal kuriuos turi būti modernizuotas Administracinių nusižengimų registras (toliau – ANR) ir modernizuota ANR – Mokesčių apskaitos informacinės sistemos (toliau – MAIS) integracinė sąsaja, realizuojant galimybes teikti duomenis apie ūkio subjektams skirtas ekonomines sankcijas (baudas) ir gauti duomenis apie ekonominių sankcijų įvykdymą.
2. Dokumente pateikiama informacija apie teisės aktus, kuriais turi vadovautis ANR programinės įrangos (toliau – PĮ) ir ANR – MAIS integracinės sąsajos modernizavimo ir diegimo paslaugų teikėjas (toliau – Diegėjas), atrinktas ANR PĮ ir integracijos su MAIS modernizavimo paslaugų viešojo pirkimo būdu, ir su kuriuo bus pasirašyta ANR PĮ ir integracijos su MAIS modernizavimo paslaugų teikimo sutartis (toliau – Sutartis). Dokumente įvardijamas ANR PĮ ir integracijos su MAIS modernizavimo paslaugų pirkimo (toliau – Pirkimas) tikslas ir paskirtis (žr. 2 skyrių), aprašomi funkciniai (žr. 5 skyrių) ir nefunkciniai (žr. 7 skyrių) reikalavimai.

# SĄVOKOS IR SUTRUMPINIMAI

| Sąvoka / sutrumpinimas | Paaiškinimas |
| --- | --- |
| AN bauda | Bauda už administracinį nusižengimą |
| ANK | Lietuvos Respublikos administracinių nusižengimų kodeksas |
| ANR | Administracinių nusižengimų registras (nuo 2024-06-26 – Administracinių nusižengimų registro informacinė sistema (Lietuvos Respublikos Vyriausybės 2024 m. birželio 26 d. nutarimas Nr. 536 „Dėl Lietuvos Respublikos Vyriausybės 2016 m. gruodžio 28 d. nutarimo Nr. 1278 „Dėl Administracinių teisės pažeidimų registro reorganizavimo ir Administracinių nusižengimų registro nuostatų patvirtinimo“ pakeitimo“)) |
| ANR AN | Administracinių nusižengimų registro posistemė, kurioje administraciniai nusižengimai ANK nustatyta tvarka užregistruojami fiziniams asmenims |
| ANR ES | Administracinių nusižengimų registro posistemė, kurioje specialiųjų teisės aktų nustatyta tvarka užfiksuojami ūkio subjektų padaryti teisės pažeidimai |
| DB | Duomenų bazė |
| Diegėjas | ANR PĮ ir integracijos su MAIS modernizavimo ir diegimo paslaugų teikėjas |
| Diegimas | ANR programinės įrangos ir integracijos su MAIS modernizavimas ir diegimas siekiant įgyvendinti Projekto tikslus |
| Ekonominė sankcija  (Poveikio priemonė) | Sankcijos (ekonominio poveikio priemonės ar baudos), skiriamos ūkio subjektams už jų veiklą reglamentuojančių Specialiųjų teisės aktų pažeidimus |
| IRD Projektas | Projekto veiklos, kurios IRD nustatytos Jungtinės veiklos sutartyje bei Projekto įgyvendinimo plane |
| Jungtinės veiklos sutartis | IRD su Projekto vykdytoju – VMI 2023 m. vasario 14 d. sudaryta Jungtinės veiklos sutartis Nr. 15R-69 dėl dalyvavimo bendroje jungtinėje veikloje įgyvendinant Projektą |
| MAIS | Mokesčių apskaitos informacinė sistema |
| UR | Užsieniečių registras |
| ILTU kodas | Interesų Lietuvoje turinčio užsieniečio kodas |
| Gitlab | IRD programų išeities tekstų versijų kontrolės sistemos aplinka |
| Perkančioji organizacija, IRD | Informatikos ir ryšių departamentas prie Lietuvos Respublikos vidaus reikalų ministerijos |
| PĮ | Programinė įranga |
| Pirkimas | ANR PĮ ir integracijos su MAIS modernizavimo paslaugų pirkimas |
| Projektas | Projektas „Vienas langelis prievolėms valstybei sumokėti“ Nr. 04-012-P-0001, finansuojamas Ekonomikos gaivinimo ir atsparumo didinimo priemonės ir Lietuvos Respublikos valstybės biudžeto lėšomis ir įgyvendinamo pagal Tvarių viešųjų finansų plėtros programos pažangos priemonę Nr. 04-001-08-05-02 „Didinti (gerinti) mokestinių prievolių vykdymą“, kuriame IRD dalyvauja partnerio teisėmis pagal Jungtinės veiklos sutartį |
| Specialieji teisės aktai | Lietuvos Respublikos įstatymai ir Europos Sąjungos teisės aktai, reglamentuojantys ūkio subjektų administracinę atsakomybę |
| Sutartis | ANR PĮ ir integracijos su MAIS modernizavimo paslaugų teikimo sutartis |
| Techninė specifikacija | ANR PĮ ir integracijos su MAIS modernizavimo paslaugų techninė specifikacija |
| VMI | Valstybinė mokesčių inspekcija prie Lietuvos Respublikos finansų ministerijos |

1. Kitos, šios Techninės specifikacijos Sąvokų ir sutrumpinimų lentelėje neapibrėžtos, bet dokumente naudojamos sąvokos yra apibrėžtos teisės aktuose, taikomuose Pirkimui ir jo objektui, ir suprantamos taip kaip naudojamos Pirkimo objekto kontekste ir gerojoje informacinių technologijų praktikoje.

# BENDRA INFORMACIJA

1. Informatikos ir ryšių departamentas prie Lietuvos Respublikos vidaus reikalų ministerijos (toliau – IRD arba Perkančioji organizacija), juridinio asmens kodas – 188774822, adresas – Šventaragio g. 2, LT-01510 Vilnius; telefonas +370 5 271 7177, elektroninio pašto adresas – ird@vrm.lt.
2. Perkančioji organizacija numato įsigyti projekto „Vienas langelis prievolėms valstybei sumokėti“ Nr. 04-012-P-0001 (toliau – Projektas), kuriame IRD dalyvauja partnerio teisėmis pagal 2023 m. vasario 14 d. jungtinės veiklos sutartį Nr. 15R-69, sudarytą su pagrindiniu Projekto vykdytoju Valstybine mokesčių inspekcija prie Lietuvos Respublikos finansų ministerijos (toliau – VMI), ANR PĮ ir integracijos su MAIS modernizavimo paslaugas.
3. Detalūs reikalavimai ANR PĮ ir integracijos su MAIS modernizavimo paslaugoms pateikti Techninėje specifikacijoje.

# PIRKIMO TIKSLAS IR UŽDAVINIAI

1. **Pirkimo objektas:**
   1. Perkančioji organizacija siekia įsigyti ANR PĮ ir integracijos su MAIS modernizavimo ir diegimo paslaugas.
2. **Pirkimo tikslas** – sudaryti Sutartį su Diegėju, kuris suteiktų šioje Techninėje specifikacijoje nurodytas paslaugas (sukurtų, įdiegtų, ištestuotų, išbandytų bei parengtų gamybinei eksploatacijai ANR PĮ modernizuotus funkcionalumus bei ANR – MAIS integracijos funkcionalumą).
3. Pirkimo apimtis:
   1. atlikti detalią poreikių ir galimybių analizę;
   2. sumodeliuoti ir suprojektuoti funkcionalumą ir duomenų mainų sąsają;
   3. parengti ir suderinti visą numatytą dokumentaciją (žr. 7.8.1 skyrių);
   4. realizuoti funkcijas ir duomenų mainų sąsajas;
   5. įdiegti funkcijas ir duomenų mainų sąsajas;
   6. įdiegti duomenų bazes bei kitą reikiamą standartinę programinę įrangą;
   7. sėkmingai įvykdyti sukurtų funkcijų ir sukurtų sąsajų testavimą bei bandomąją eksploataciją;
   8. paruošti ANR eksploatavimui;
   9. atlikti sukurto sprendimo bandomąją eksploataciją.
4. Sutarties įgyvendinimo metu turi būti vykdomos tokios veiklos:
   1. Sutarties įgyvendinimo inicijavimas;
   2. detali poreikių ir reikalavimų analizė;
   3. projektavimas ir techninės architektūros parengimas;
   4. konstravimas;
   5. diegimas testavimo aplinkoje;
   6. vidiniai ir priėmimo testavimai;
   7. našumo ir greitaveikos testavimai;
   8. diegimas gamybinėje aplinkoje;
   9. bandomoji eksploatacija;
   10. pridavimas;
   11. garantinė priežiūra.
5. Perkamų paslaugų **rezultatai**:
   1. sukurtas, įdiegtas ir ištestuotas ANR modernizuotas funkcionalumas ir integracija su MAIS;
   2. parengta sprendimo techninė dokumentacija;
   3. suteikta ANR modernizuoto funkcionalumo ir integracijos su MAIS garantinė priežiūra.

# INFORMACIJA APIE PROJEKTĄ IR IRD projektą

## Projekto tikslas ir uždaviniai

1. **Projekto tikslas**: centralizuoti prievolių valstybei administravimą, išvengiant funkcijų dubliavimo ir veiklą organizuojant vieno langelio principu, pavedant jį vykdyti vienam administratoriui – Valstybinei mokesčių inspekcijai.
2. Projekto apimtyje siekiama valstybės mastu sujungti į vieną visumą paskirtų ekonominių sankcijų/baudų bei visų instancijų teismų, teisėjų, prokurorų baudžiamojo, administracinio ir civilinio procesų nustatyta tvarka paskirtų baudų bei baudų kaip bausmių, paskirtų už Lietuvos Respublikos baudžiamajame kodekse numatytų nusikalstamų veikų padarymą bei bylinėjimosi išlaidų valstybės naudai (toliau – Baudos) informaciją ir administravimą, kas ateityje leis priimti sprendimus efektyvinančius valstybės lėšų valdymą, kitų viešųjų paslaugų teikimą ir kt. Skatinti savanorišką Baudų mokėjimą, gerinant administravimo procesą sudarant galimybes elektroniniu būdu informuoti asmenis apie paskirtas ekonomines sankcijas ir teismų priteistas sumas bei užtikrinant priemones jas patogiai sumokėti.
3. **Pagrindinės problemos, kurias siekiama spęsti šiuo Projektu:**
   1. Ekonominių sankcijų/baudų apskaitos decentralizavimas ir fragmentinis skaitmenizavimas.
   2. Visų instancijų teismų, teisėjų, prokurorų baudžiamojo, administracinio ir civilinio procesų nustatyta tvarka paskirtų baudų bei baudų kaip bausmių, paskirtų už Lietuvos Respublikos baudžiamajame kodekse numatytų nusikalstamų veikų padarymą bei bylinėjimosi išlaidų decentralizavimas.
   3. Decentralizuotas išieškojimo procesas.

## IRD PROJEKTO TIKSLAI IR UŽDAVINIAI

1. **IRD Projekto aprašymas:** 2015 m. pagal 2010 m. pradėtą „Elektroninių paslaugų informacinės sistemos, skirtos ne ginčo tvarka paskirtų baudų fiziniams ir juridiniams asmenims administravimui, sukūrimo“ projektą sukurtas Administracinių teisės pažeidimų registras, kuris 2017 m. sausio 1 d. reorganizuotas į ANR. Įvykdyto projekto tikslas – skatinti savanorišką baudų už administracinius teisės pažeidimus mokėjimą, standartizuoti, centralizuoti ir suvienodinti skirtingų institucijų vykdomą baudų, paskirtų fiziniams ir juridiniams asmenims už administracinius teisės pažeidimus, administravimo, sumokėjimo ir išieškojimo procesą bei sukurti patogias elektronines paslaugas asmenims, padariusiems administracinius teisės pažeidimus, skirtas greitai ir patogiai apmokėti paskirtas baudas. VMI perduota didžioji dalis baudų, paskirtų pagal ANK, administravimo funkcijų (sumokėjimo kontrolė ir paskirstymas valstybės ir savivaldybių biudžetams), vykdomų MAIS – taip baudas skiriančių institucijų darbuotojams sudarytos sąlygos susikoncentruoti į tiesioginių funkcijų (pvz., viešosios tvarkos palaikymas) vykdymą. Be to, pradėtos taikyti VMI naudojamos informavimo ir administravimo priemonės, orientuotos į savalaikį, prevencinį poveikį turintį komunikavimą. Baudų, paskirtų pagal ANK, sumokėjimas tapo patogesniu ir paprastesniu. Šiuo metu ANR kaupiama informacija apie ANK nustatyta tvarka užfiksuotus administracinius nusižengimus, ANR sukurtomis priemonėmis iš esmės elektroniniu būdu administruojama administracinių nusižengimų teisena, tačiau ANR mechanizmu baudos už administracinius nusižengimus skiriamos ir centralizuotai apdorojamos tik fiziniams asmenims. Tuo tarpu, ūkio subjektams už tam tikrus veiklos pažeidimus gali būti skiriamos ekonominės sankcijos. Ūkio subjektams už Specialiųjų teisės aktų pažeidimus priežiūros institucijos taiko poveikio priemones – ekonomines sankcijas. Ūkio subjektams skiriamų poveikio priemonių administravimo procesas, nepaisant ūkio subjektams taikomų poveikio priemonių įvairovės, yra panašus į administracinių nusižengimų administravimo procesą. Skirtingai nuo fizinių asmenų, ūkio subjektams skirtų ekonominių sankcijų administravimas vis dar nėra centralizuotas ir skaitmenizuotas, ūkio subjektų veiklą prižiūrinčios institucijos taiko nestandartizuotus procesus, dauguma informacijos renkama ir apdorojama tik popieriniame pavidale, baudų administravimas reikalauja ženklių žmogiškųjų resursų. Priežiūros institucijų vykdoma decentralizuota ekonominių sankcijų apskaita yra neefektyvi – nėra galimybių apibendrinti ūkio subjektams skiriamų poveikio priemonių vykdymo duomenų, jų analizuoti, be to, neužtikrinama pakankama ekonominių sankcijų vykdymo kontrolė, nėra galimybių vertinti taikomų priemonių efektyvumo, o sankcijų administravimas reikalauja daug laiko ir žmogiškųjų resursų iš priežiūros institucijų. Fiksuojant pažeidimus per ūkio subjektų patikrinimus dokumentai surašomi ant paprastųjų blankų, todėl administravimo procesui trūksta skaidrumo bei egzistuoja korupcijos rizikos veiksniai, nėra galimybės panaudoti duomenis apie ūkio subjektų pažeidimus ir jiems skirtas ekonomines sankcijas ūkio subjektų reputacijai vertinti. 2023 m. balandžio 27 d. IRD įgyvendino projektą „Administracinių nusižengimų registro poveikio priemonių taikymo ūkio subjektams funkcionalumo sukūrimas“, pradėtą 2018 m. ir vykdomą pagal 2014–2020 metų Europos Sąjungos fondų investicijų veiksmų programos 10 prioriteto „Visuomenės poreikius atitinkantis ir pažangus viešasis valdymas“ Nr. 10.1.1-ESFA-V-912 priemonę „Nacionalinių reformų skatinimas ir viešojo valdymo institucijų veiklos gerinimas“. Šiuo projektu buvo siekiama padidinti priežiūros institucijų paskirtų ekonominių sankcijų administravimo efektyvumą, tuo tikslu buvo panaudotas ANR administracinių nusižengimų registravimo modelis ir išplėstas ANR funkcionalumas, kuris leidžia centralizuotai registruoti ūkio subjektų padarytus teisės pažeidimus pagal specialiuosius teisės aktus bei pradėti administruoti ūkio subjektams skirtų ekonominių sankcijų duomenys ANR. Visa informacija apie pažeidimus, kurie savo esme sudaro administracinės atsakomybės turinį, kaupiama ir tvarkoma vienoje vietoje – ANR, sudarytos prielaidos institucijoms, vykdančioms ūkio subjektų veiklos priežiūrą, patogiai administruoti pažeidimus elektroninėmis priemonėmis. Projektu „Vienas langelis prievolėms valstybei apmokėti“ VMI siekiama perduoti paskirtų ekonominių sankcijų, kai ūkio subjektui skiriama bauda už specialiųjų teisės aktų pažeidimus administravimo funkcijas, tokiu būdu supaprastinti ir atpiginti baudų, paskirtų pagal specialiuosius teisės aktus administravimą bei išieškojimų valstybės naudai procesą, ekonomines sankcijas skiriančių ūkio subjektų priežiūrą atliekančių institucijų darbuotojams ir kitas baudas skiriantiems pareigūnams sudaryti sąlygas vykdyti tiesiogines funkcijas, neskiriant išteklių ir kompetencijų baudų administravimui ir išieškojimui, skatinti prievolių, susijusių su piniginių sankcijų vykdymu, laiku. Tuo tikslu siekiama modernizuoti ANR, sukurti ANR integracines sąsajas su MAIS paskirtų piniginių sankcijų duomenų perdavimui ir apmokėjimo (ir išieškojimų) faktų gavimui.
2. **IRD Projekto tikslas** – padidinti priežiūros institucijų paskirtų piniginių sankcijų administravimo efektyvumą, pakeičiant ekonominių piniginių sankcijų administravimo ir išieškojimo procesą – taikant jam mokesčių administravimo procesui taikytinas taisykles, numatytas Mokesčių administravimo įstatyme, ekonominių piniginių sankcijų administravimo ir išieškojimo funkcijas priskiriant VMI. Tuo tikslu IRD Projektu siekiama modernizuoti ANR, sukurti ANR – MAIS integracijos funkcionalumą, leisiantį centralizuotai administruoti ūkio subjektams skirtas pinigines sankcijas, užtikrinti ekonominių piniginių sankcijų vykdymą ir kontrolę..
3. **IRD Projekto rezultatai:** panaudoti ANR baudų už administracinius nusižengimus administravimo modelį ir išplėsti ANR funkcionalumą bei modernizuoti integracijas su MAIS, kurie leistų ne tik centralizuotai registruoti asmenų padarytus administracinius nusižengimus pagal ir ūkio subjektų padarytus teisės pažeidimus pagal ANK bei specialiuosius teisės aktus, bet ir ir administruoti ūkio subjektams skirtas ekonomines pinigines sankcijas. Tokiu būdu visa informacija apie pažeidimus, kurie savo esme sudaro administracinės atsakomybės turinį, valstybės mastu būtų tvarkoma vienoje vietoje – ANR, baudos, paskirtos pagal ANK ir specialiuosius teisės aktus, administruojamos centralizuotai. Visos asmenų ir verslo prievolės valstybei bus traukiamos į apskaitą ir išieškomos kartu su kitomis VMI administruojamomis prievolėmis. Sprendimas leis efektyviau valdyti valstybės lėšas, teikti kitas su visų baudų administravimu susijusias viešąsias paslaugas. Laukiamas rezultatas – mažesnė paskirtų baudų dalis liks nesumokėta, daugiau kaip 37 institucijų darbuotojams nebereikės tvarkyti piniginių sankcijų apskaitos ir vykdyti jų sumokėjimo kontrolės, centralizuotas, supaprastintas ir atpigintas baudų, paskirtų pagal specialiuosius teisės aktus, administravimas bei išieškojimas valstybės naudai.
4. **Numatomos ANR funkcijos, kurios bus sukurtos IRD Projekto metu**:
   1. baudų už teisės aktų (kitų specialiųjų teisės aktų) nesilaikymą ūkio subjektams (juridiniams asmenims ar juridinių asmenų vadovams) duomenų tvarkymas;
   2. pranešimų apie paskirtas, pakeistas, atšauktas pinigines sankcijas duomenų teikimas MAIS;
   3. pranešimų apie apmokėjimo faktus, baudų išdėstymą, išieškojimą gavimas iš MAIS;
   4. ANR ir MAIS integracinės sąsajos administravimas;
   5. rinkti, kaupti, apdoroti, sisteminti, saugoti ir teikti su pažeidėju, tyrimu, sprendimų priėmimu, piniginių sankcijų taikymu, baudos įvykdymu, veiksmų apskundimu susijusius duomenis, dokumentus ir kitą informaciją;
   6. teikti duomenis apie fizinių ir juridinių asmenų piniginių sankcijų vykdymą kitoms informacinėms sistemoms;
   7. rengti statistines ataskaitas apie institucijos paskirtas baudas už teisės aktų (ANK ir kitų specialiųjų teisės aktų) nesilaikymą ir jų vykdymą.
5. **IRD Projekto vieta**: Projektas bus įgyvendinamas IRD, adresu: Šventaragio g. 2, LT-01510, Vilnius. ANR ir integracinių sąsajų programinė įranga nuosavybės teise priklausys IRD, kuris yra galutinis naudos gavėjas. Programinę įrangą naudos visos ūkio subjektų priežiūrą vykdančios institucijos.ir IRD.

# SUSIJUSIŲ DOKUMENTŲ SĄRAŠAS

1. Teisės aktai, reglamentuojantys kompiuterizuojamą veiklos sritį, kuriais turi vadovautis Diegėjas:
   1. Lietuvos Respublikos administracinių nusižengimų registro įstatymas;
   2. Lietuvos Respublikos administracinių nusižengimų kodeksas;
   3. Lietuvos Respublikos mokesčių administravimo įstatymas (redakcija, įsigaliosianti nuo 2026-06-30);
   4. Administracinių nusižengimų registro informacinės sistemos nuostatai, patvirtinti Lietuvos Respublikos Vyriausybės 2016 m. gruodžio 28 d. nutarimu Nr. 1278 „Dėl Administracinių nusižengimų registro informacinės sistemos nuostatų patvirtinimo“;
   5. Lietuvos Respublikos aplinkos apsaugos įstatymas;
   6. Lietuvos Respublikos užimtumo įstatymas;
   7. Lietuvos Respublikos pinigų plovimo ir teroristų finansavimo prevencijos įstatymas;
   8. Lietuvos Respublikos konkurencijos įstatymas;
   9. Lietuvos Respublikos reklamos įstatymas;
   10. Lietuvos Respublikos mažmeninės prekybos įmonių nesąžiningų veiksmų draudimo įstatymas;
   11. Lietuvos Respublikos nekilnojamojo kultūros paveldo apsaugos įstatymas;
   12. Lietuvos Respublikos visuomenės informavimo įstatymas;
   13. Lietuvos Respublikos transporto veiklos pagrindų įstatymas;
   14. Lietuvos Respublikos alkoholio kontrolės įstatymas;
   15. Lietuvos Respublikos tabako, tabako gaminių ir su jais susijusių gaminių kontrolės įstatymas;
   16. Lietuvos Respublikos ginklų ir šaudmenų kontrolės įstatymas;
   17. Lietuvos Respublikos energetikos įstatymas;
   18. Lietuvos Respublikos valstybinės darbo inspekcijos įstatymas;
   19. Lietuvos Respublikos darbuotojų saugos ir sveikatos įstatymas;
   20. Lietuvos Respublikos geriamojo vandens tiekimo ir nuotekų tvarkymo įstatymas ;
   21. Lietuvos Respublikos ryšių reguliavimo tarnybos direktoriaus 2004 m. rugsėjo 16 d. įsakymas Nr. 1V-293 „Dėl Ekonominių sankcijų skyrimo taisyklių patvirtinimo“ ;
   22. Sankcijų skyrimo taisyklės, patvirtintos Valstybinės kainų ir energetikos kontrolės komisijos 2014 m. vasario 10 d. nutarimu Nr. O3-44 „Dėl sankcijų skyrimo taisyklių patvirtinimo“;
   23. Valstybinės maisto ir veterinarijos tarnybos direktoriaus 2015 m. birželio 29 d. įsakymas Nr. B1-648 „Dėl Lietuvos Respublikos maisto įstatymo pažeidimų nagrinėjimo tvarkos aprašo patvirtinimo“;
   24. Lietuvos Respublikos maisto įstatymas;
   25. Lietuvos Respublikos statybos įstatymas;
   26. Lietuvos Respublikos teritorijų planavimo ir statybos valstybinės priežiūros įstatymas;
   27. Lietuvos Respublikos teritorijų planavimo įstatymas;
   28. Lietuvos Respublikos vartotojų teisių apsaugos įstatymas;
   29. Lietuvos Respublikos produktų saugos įstatymas;
   30. Lietuvos Respublikos nesąžiningos komercinės veiklos vartotojams draudimo įstatymas;
   31. Lietuvos Respublikos elektroninių ryšių įstatymas;
   32. Lietuvos Respublikos mokesčių administravimo įstatymas;
   33. Lietuvos Respublikos biudžeto sandaros įstatymas;
   34. Lietuvos Respublikos kredito unijų įstatymas;
   35. Lietuvos Respublikos centrinių kredito unijų įstatymas;
   36. Lietuvos Respublikos mokėjimų įstatymas;
   37. Lietuvos Respublikos finansinio tvarumo įstatymas;
   38. Lietuvos Respublikos vertybinių popierių įstatymas;
   39. Lietuvos Respublikos finansinių priemonių rinkų įstatymas;
   40. Lietuvos Respublikos kolektyvinio investavimo subjektų įstatymas;
   41. Lietuvos Respublikos draudimo įstatymas;
   42. Lietuvos Respublikos bankų įstatymas;
   43. Lietuvos Respublikos pensijų kaupimo įstatymas;
   44. Lietuvos Respublikos mokėjimo įstaigų įstatymas;
   45. Lietuvos Respublikos vartojimo kredito įstatymas;
   46. Lietuvos Respublikos su nekilnojamuoju turtu susijusio kredito įstatymas;
   47. Lietuvos Respublikos valiutos keityklos operatorių įstatymas;
   48. Lietuvos Respublikos sutelktinio finansavimo įstatymas;
   49. Lietuvos Respublikos nacionalinių plėtros įstaigų įstatymas;
   50. Lietuvos Respublikos profesinių pensijų kaupimo įstatymas;
   51. Lietuvos Respublikos papildomo savanoriško pensijų kaupimo įstatymas;
   52. Lietuvos Respublikos elektroninių pinigų ir elektroninių pinigų įstaigų įstatymas;
   53. Lietuvos Respublikos informuotiesiems investuotojams skirtų kolektyvinio investavimo subjektų įstatymas;
   54. Lietuvos Respublikos profesionaliems investuotojams skirtų kolektyvinio investavimo subjektų valdymo įmonių įstatymas;
   55. Lietuvos Respublikos Lietuvos banko įstatymas;
   56. Lietuvos Respublikos juridinių asmenų nemokumo įstatymas;
   57. Lietuvos Respublikos turto ir verslo vertinimo pagrindų įstatymas;
   58. Lietuvos Respublikos ataskaitų audito įstatymas;
   59. Lietuvos Respublikos klimato kaitos valdymo finansinių instrumentų įstatymas;
   60. Lietuvos Respublikos mokesčio už aplinkos teršimą įstatymas;
   61. Lietuvos Respublikos mokesčio už valstybinius gamtos išteklius įstatymas;
   62. Lietuvos Respublikos metrologijos įstatymas;
   63. Išieškojimų valstybės naudai pertvarkymo koncepcija, patvirtinta Lietuvos Respublikos Vyriausybės 2012 m. sausio 18 d. nutarimu Nr. 104 „Dėl Išieškojimų valstybės naudai pertvarkymo koncepcijos patvirtinimo;
   64. Poveikio priemonių taikymo ūkio subjektams pagrindinių nuostatų koncepcija, patvirtinta Lietuvos Respublikos Vyriausybės 2012 m. spalio 24 d. nutarimu Nr. 1304 „Dėl Poveikio priemonių taikymo ūkio subjektams pagrindinių nuostatų koncepcijos patvirtinimo“;
   65. Lietuvos Respublikos Vyriausybės 2010 m. gegužės 4 d. nutarimu Nr. 511 „Dėl institucijų atliekamų priežiūros funkcijų optimizavimo“;
   66. Užsieniečių registro nuostatai, patvirtinti Lietuvos Respublikos Vyriausybės 2014 m. rugsėjo 17 d. nutarimu Nr. 968 „Dėl Užsieniečių registro nuostatų patvirtinimo“.
2. Teisės aktai, reglamentuojantys informacinių išteklių valdymą ir tvarkymą:
   1. Lietuvos Respublikos valstybės informacinių išteklių valdymo įstatymas;
   2. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;
   3. Valstybės informacinių sistemų steigimo, kūrimo, modernizavimo ir likvidavimo tvarkos aprašas, patvirtintas Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;
   4. Registrų steigimo, kūrimo, reorganizavimo ir likvidavimo tvarkos aprašas, patvirtintas Lietuvos Respublikos Vyriausybės 2012 m. liepos 18 d. nutarimu Nr. 881 „Dėl Registrų steigimo, kūrimo, reorganizavimo ir likvidavimo tvarkos aprašo patvirtinimo“.
3. Duomenų saugą reglamentuojantys teisės aktai:
   1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ;
   2. Lietuvos Respublikos asmens duomenų teisinės apsaugos įstatymas;
   3. Lietuvos Respublikos kibernetinio saugumo įstatymas;
   4. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas, patvirtintas Lietuvos Respublikos Vyriausybės 2018 m. rugpjūčio 13 nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
   5. Bendrųjų elektroninės informacijos saugos reikalavimų aprašas, Saugos dokumentų turinio gairių aprašas , patvirtinti Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo ir Saugos dokumentų turinio gairių aprašo patvirtinimo;
   6. Duomenų teikimo formatų ir standartų rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“;
   7. Nacionalinės ryšių ir informacinių sistemų spragų atskleidimo tvarkos aprašas, patvirtintas Lietuvos Respublikos krašto apsaugos ministro 2021 m. liepos 9 d. įsakymu Nr. V-484 „Dėl Nacionalinės ryšių ir informacinių sistemų spragų atskleidimo tvarkos aprašo patvirtinimo“;
   8. Elektroninių paslaugų kūrimo metodika, patvirtinta Lietuvos Respublikos susisiekimo ministro 2015 m. spalio 7 d. įsakymu 3-416(1.5 E) „Dėl metodinių dokumentų patvirtinimo“;
   9. Lietuvos standartai LST ISO/IEC 27002 ir LST ISO/IEC 27001;
   10. Atviro tinklo programų saugumo projekto (angl. The Open Web Application Security Project (OWASP) programinės įrangos saugos užtikrinimo standartas (angl. Application Security Verification Standard, OWASP saugaus programavimo gidu (angl. OWASP Secure Coding Practices), OWASP saugumo testavimo metodika (angl. OWASP Testing Guide), OWASP mobiliųjų aplikacijų testavimo metodika (angl. OWASP Mobile Security Testing Guide), OWASP mobiliųjų aplikacijų saugos užtikrinimo standartu (angl. OWASP Mobile Application Security Verification Standard), Etiško įsilaužimo testavimo vykdymo standartu (angl. Penetration Testing Execution Standard (PTES), Atviro kodo saugumo testavimo metodika (angl. Open Source Security Testing Methodology Manual (OSSTMM), Informacinių sistemų saugumo vertinimo gairėmis (angl. Information Systems Security Assessment Framework (ISSAF), Sistemų administratorių, audito, tinklų ir saugumo instituto (angl. The SysAdmin, Audit, Network, and Security Institute (SANS) metodikomis, Nacionalinio standartų ir technologijų instituto (angl. NIST) SP 800-30 standartu ar lygiavertėmis saugumo nustatymo ir vertinimo metodikomis;
   11. Valstybinės duomenų apsaugos inspekcijos metodiniai dokumentai dėl duomenų saugumo priemonių ir rizikos įvertinimo, pritaikytosios ir standartizuotosios duomenų apsaugos informacinės sistemos gyvavimo cikle ir kiti metodiniai dokumentai ir rekomendacijos;
   12. Nacionalinio kibernetinio saugumo centro prie Krašto apsaugos ministerijos metodiniai dokumentai ir rekomendacijos.
   13. Kiti susiję teisės aktai ir jų redakcijos.
4. Diegėjas privalo vadovautis ne tik aukščiau išvardintais, bet ir visais kitais su Sutarties įgyvendinimu susijusiais teisės aktais, taip pat jų naujausiais pakeitimais ir papildymais. Diegėjas turi vadovautis vykdymo metu naujai priimtais teisės aktais, jeigu jie susiję su Sutarties įgyvendinimu ir yra priimti ne vėliau kaip iki priėmimo testavimo etapo pabaigos.

# ESAMA ANR TECHNOLOGINĖ SĄRANKA

1. ANR ES naudojamos šios technologijos ir jų versijos:
   1. DBVS Oracle 12c (12.2.0.1.);
   2. OpenJDK 17;
   3. Docker ir Docker Compose 20.10;
   4. Nginx 1.21;
   5. React 18;
   6. Spring Boot 2.7;
   7. Hibernate 5.6.9;
   8. Gradle 7.5;
   9. Aspose Words 20.5;
   10. Aspose Cells 22.9;
   11. Apache PdfBox 2.0;
   12. Liquibase 4.8;
   13. Oracle Business Intelligence Publisher 11.1;
   14. Oracle ESB.
2. ANR AN naudojamos šios technologijos ir jų versijos:
   1. DBVS Oracle 12c (12.2.0.1,);
   2. Centos 6;
   3. Apache tomcat;
   4. webMethods 8.1;
   5. Oracle Business Intelligence Publisher 11.1.
3. ANR naudotojų autentifikavimui ir autorizavimui naudojama ADMIN III;
4. ANR centralizuotam audito įrašų saugojimui naudojama AUDIT III.

# FUNKCINIŲ REIKALAVIMŲ APRAŠYMAS

## BENDRIEJI FUNKCINIAI REIKALAVIMAI

1. Atliekant ANR modernizavimą kiek įmanoma turi būti naudojamas dabartinis ANR funkcionalumas (paieškos kriterijų įvedimo, klasifikatorių reikšmių pasirinkimo, paieškos inicijavimo, paieškos rezultatų filtravimo, spausdinimo ir eksportavimo, paieškos kriterijų išvalymo, el. pasirašymo, teisių ir rolių valdymo ir kt.). Esant poreikiui šie funkcionalumai (komponentai) turi būti modernizuoti, kad būtų užtikrintas tinkamas jų veikimas su naujai kuriamu / modernizuojamu funkcionalumu.
2. Naujai kuriamos / modernizuojamos ANR formos kiek įmanoma turi būti automatizuotai užpildomos duomenimis, kurie yra saugomi ANR ar kitose per integracines sąsajas pasiekiamose informacinėse sistemose, duomenų bazėse ir registruose. Naudotojui turi reikėti įvesti tik unikalią, ANR iš anksto nežinomą informaciją.
3. Visų naujai kuriamų / modernizuojamų ANR formų laukai ir kiti atributai bei duomenų apsikeitimo su valstybės informacinėmis sistemomis ir registrais sąlygos turės būti detalizuoti ir suderinti su Perkančiąja organizacija detalios analizės ir projektavimo etapų (jei šioje techninėje specifikacijoje nenurodyti konkretūs duomenų įvedimo laukai bei duomenų apsikeitimo momentai, tačiau jie bus būtini siekiant tinkamai tvarkyti su pažeidėju, tyrimu, sprendimų priėmimu, piniginių sankcijų taikymu, baudos įvykdymu, veiksmų apskundimu susijusius duomenis, dokumentus ir kitą informaciją, tokie duomenų įvedimo laukai ir duomenų apsikeitimo momentai turės būti realizuoti). Duomenų mainai su MAIS ir UR turės būti vykdomi pagal diegėjo suderintas ANR – UR ir ANR – MAIS integracinių sąsajų specifikacijas.
4. Visoms šioje specifikacijoje aprašytoms funkcijoms, kurių metu yra sukuriami duomenys, turi būti realizuojamos tų duomenų redagavimo, šalinimo ir anuliavimo funkcijos, kurios turi būti suderinamos su veiklos logika. Išimtys gali būti taikomos suderinus sprendimą su Perkančiąja organizacija detalios analizės ar projektavimo etapo metu.
5. Visose naujai kuriamose / modernizuojamose ANR duomenų įvedimo formose (išskyrus su Perkančiąja organizacija detalios analizės ar projektavimo etapo metu suderintas išimtis) turi būti realizuoti šie duomenų įvedimo principai:
   1. duomenų įvedimas ranka;
   2. automatizuotas formos užpildymas duomenimis gautais per integracines sąsajas iš kitos informacinės sistemos ar registro. Turi būti neleidžiama koreguoti gautus duomenis, išskyrus išimtis, suderintas su Perkančiąja organizacija detalios analizės ar projektavimo etapų metu.
   3. procesinių sprendimų formose galimybė pasirinkti ar procesinio sprendimo dokumentas bus įkeliamas (atlikus šį pasirinkimą turi būti galimybė įkelti dokumentą), ar procesinio sprendimo dokumentas turi būti sugeneruojamas ANR (atlikus šį pasirinkimą procesinio sprendimo dokumentas pagal su Perkančiąja organizacija suderintą šabloną turi būti sugeneruojamas ANR);
6. Naujai kuriamos / modernizuojamos ANR duomenų įvedimo formos turi būti konstruojamos taip, kad duomenų įvedimas būtų kiek įmanoma labiau struktūrizuotas. Duomenų suvedimui, kur aktualu, turi būti atnaujinti arba sukurti klasifikatoriai.
7. Turi būti galima kiekvieną su Perkančiąja organizacija suderintą naujai kuriamą / modernizuojamą ANR sąrašą:
   1. spausdinti ir eksportuoti į su Perkančiąja organizacija suderintas rinkmenas (pvz., PDF, DOCX, XLSX ar pan.);
   2. filtruoti pagal tam sąrašui priklausančius atributus. Išimtys gali būti taikomos suderinus sprendimą su Perkančiąją organizacija detalios analizės ar projektavimo etapo metu;
   3. rikiuoti pagal tam sąrašui priklausančius atributus, suderintus detalios analizės ar projektavimo etapų metu. Išimtys gali būti taikomos suderinus sprendimą su Perkančiąją organizacija.
8. Naujai sukurtose / modernizuotose ANR duomenų įvedimo formose turi būti realizuotas pagalbinės informacijos (angl. *hints*) funkcionalumas – naudotojams turi būti pateikiami paaiškinamieji pranešimai tose ANR vietose, kuriose gali kilti neaiškumų siekiant suprasti reikalingus atlikti veiksmus (pvz., pateikiamas paaiškinimas, kokius duomenis reikia įvesti į tam tikrą formos lauką).
   1. Pagalbinės informacijos atvaizdavimui turi būti naudojamas dabartinis ANR funkcionalumas.
   2. Detalios analizės ar projektavimo etapo metu turi būti identifikuotos vietos, kuriose turi būti pateikiami paaiškinamieji pranešimai.
9. Naujai kuriamuose / modernizuojamuose ANR sąrašuose turi būti:
   1. atvaizduojamas įrašų sąraše skaičius. Atlikus sąrašo filtravimą turi būti vaizduojamas rastų įrašų skaičius;
   2. realizuotas daugumos įrašų pažymėjimo funkcionalumas tam tikrų veiksmų atlikimui (pvz., eksportavimui pasirinktų įrašų). Detalios analizės ar projektavimo etape turi būti suderinta, kuriuose sąrašuose turi būti leidžiamas daugumos įrašų pažymėjimas.
10. Turi būti vykdomas į duomenų įvedimo formas įvedamų duomenų tikrinimas (angl. *validation*) pagal detalios analizės ir projektavimo metu formoms nustatytas tikrinimo taisykles:
    1. Turi būti tikrinami privalomi įvesti duomenys.
    2. Turi būti tikrinamas duomenų formatas (datos, skaičiaus, teksto ar kitas nustatytas taisykles).
    3. Turi būti tikrinami pridedamų rinkmenų plėtiniai ir rinkmenos dydis. Galimų įkelti rinkmenų formatų sąrašas turi būti suderintas detalios analizės ir projektavimo etape.
    4. Turi būti atliekamas loginis tikrinimas tarp formos elementų – vieno formos elemento parinkimas (įvedimas) turi galėti įjungti/ išjungti kitus formos elementus ir pan.
11. ANR informacijos paieškos funkcionalumai turės būti modernizuoti sudarant galimybes atlikti paiešką ir peržiūrėti rezultatus apimant ANR modernizavimo metu sukurtus naujus objektus (pvz. naujus procesinius sprendimus kt. objektus).
12. ANR modernizavimo metu turės būti peržiūrėti ir prireikus modernizuoti visi ANR funkcionalumai susiję su iš MAIS gautų pranešimų ir duomenų apdorojimu.
13. Turi būti laikomasi bendrų veiklos logikos taisyklių tarp skirtingų ANR komponentų. Diegėjas turi realizuoti visas su Perkančiąja organizacija detalios analizės ar projektavimo etapų metu identifikuotas veiklos logikos taisykles.
14. Techninėje specifikacijoje aprašytų ANR funkcionalumų realizavimo pakeitimas ir (ar) patikslinimas yra galimas, jeigu tai prisideda prie IRD Projekto rezultatų pasiekimo ir nedaro įtakos ir nekeičia Sutarties kainos ir trukmės, bendros paslaugų apimties, taip pat neturėtų įtakos pateiktų pasiūlymų vertinimui bei kitoms esminėms Sutarties sąlygoms. ANR funkcionalumų realizavimo pakeitimas ir (ar) patikslinimas galimas tik esant objektyvioms ir pagrįstoms aplinkybėms, o toks pakeitimas ir (ar) patikslinimas turi būti įforminamas pasirašant ANR funkcionalumo realizavimo pakeitimo ar patikslinimo protokolą (arba kitą dokumentą) tarp Diegėjo ir Perkančiosios organizacijos, kuriame *inter alia* turi būti nurodomos visos objektyvios aplinkybės, bei atitinkamai įvertinama pakeitimo ir (ar) patikslinimo įtaka numatomiems sukurti ar jau sukurtiems funkcionalumams, Sutarties kainai ir trukmei, bendrai paslaugų apimčiai, taip pat pasiūlymų vertinimui bei kitoms esminėms sutarties sąlygoms.
15. ANR modernizavimo reikalavimų patikslinimas ar pakeitimas gali būti siūlomas dėl pasikeitusių teisės aktų reikalavimų, dėl pasikeitusių integracinių sąsajų realizacijos integruotinoje informacinėje sistemoje (registre), dėl prasmę praradusio reikalavimo (dėl priežasčių, kurios nepriklauso nuo Perkančiosios organizacijos), dėl atsiradusių veiklos poreikių, kurių nebuvo galimybės žinoti anksčiau. Siūlomas reikalavimo realizavimas savo apimtimi turi būti lygiavertis pirminiam reikalavimui.

## REIKALAVIMAI ANR MODERNIZAVIMUI

1. Diegėjas turi modernizuoti ANR esamus funkcionalumus ir sukurti naujus funkcionalumus leidžiančius rinkti, kaupti, apdoroti, sisteminti, saugoti ir teikti su pažeidėju, tyrimu, sprendimų priėmimu, ekonominių piniginių sankcijų taikymu už teisės aktų (specialiųjų teisės aktų) nesilaikymą ūkio subjektams (juridiniams asmenims), baudos įvykdymu, veiksmų apskundimu susijusius duomenis, dokumentus ir kitą informaciją:
   1. Turi būti sukurti nauji/ modernizuoti esami procesinių sprendimų tipai, panaudojant dabartinį ANR procesinių sprendimų tipų klasifikatorių, kuris turi būti papildytas su Perkančiąja organizacija detalios analizės ar projektavimo etapų metu suderintomis reikšmėmis bei sukurtos/ modernizuotos susijusios ANR duomenų įvedimo formos:
   2. Reikalavimai ANR ES procesinio sprendimo tipui „Įspėjimas už mažareikšmį pažeidimą“:
      1. Turi būti realizuotas naujas procesinio sprendimo tipas „Įspėjimas už mažareikšmį pažeidimą“, su galimybe suvesti šiuos duomenis:
         1. Šio procesinio sprendimo datą;
         2. Nurodymus ūkio subjektui dėl paskirto įspėjimo;
         3. Kitus su Perkančiąja organizacija detalios analizės ir projektavimo etapų metu suderintus duomenis.
   3. Reikalavimai ANR ES procesinio sprendimo tipui „Protokolas su nurodymu“
      1. Turi būti realizuotas procesinio sprendimas tipas „Protokolas su nurodymu“;
      2. Šį procesinį sprendimą turi būti galimybė užpildyti pagal detalios analizės metu Perkančiosios organizacijos pateiktą šabloną ir suderintas taisykles. Realizuotoje formoje baudos dydį turės nurodyti pats ANR naudotojas (automatinis skaičiavimas neturi būti vykdomas).
      3. Į MAIS teikiamų duomenų apimtis (atributai) ir laikiškumas turi būti tikslinami detalios analizės ir projektavimo etapų metu.
   4. Reikalavimai ANR ES procesinio sprendimo tipui „Nutarimo vykdymo sustabdymas“:
      1. Turi būti realizuotas procesinio sprendimo tipas „Nutarimo vykdymo sustabdymas“, kurį turi būti galima užpildyti po skundo suvedimo arba nutarimo apskundimo proceso etape, nurodant tokius duomenis:
         1. Kas priėmė sprendimą;
         2. Kada sprendimas įsigalioja;
         3. Kitus duomenis pagal poreikį,
         4. Koks sprendimas priimtas - ar skundžiamo nutarimo vykdymas sustabdomas ar nesustabdomas;
         5. Kitus su Perkančiąja organizacija detalios analizės ir projektavimo etapų metu suderintus duomenis.
      2. Į MAIS teikiamų duomenų apimtis (atributai) ir laikiškumas turi būti tikslinami detalios analizės ir projektavimo etapų metu.
   5. Reikalavimai ANR ES procesinio sprendimo tipui „Baudos mokėjimo atidėjimas“;
      1. Turi būti realizuotas procesinio sprendimo tipas „Baudos mokėjimo atidėjimas“, kurį turi būti galima užpildyti po nutarimo priėmimo, kuris leistų lanksčiai valdyti su baudos atidėjimu ir / ar baudos išdėstymu dalimis susijusių duomenų tvarkymą.
      2. Preliminariai turi būti galima nurodyti pvz. kad asmuo pateikė garantiją, su galimybe nurodyti garantijos galiojimo laikotarpį (šiuo laikotarpiu nesikreipiama į antstolius); garantijos galiojimą terminą pratęsti; nurodyti, kad asmuo pateikė prašymą atidėti baudos sumokėjimo terminą ir nurodyti galutinį terminą; suvesti baudos išdėstymo dalimis informacija; suvesti tarpinius ir galutinį teismo sprendimą (jeigu buvo atidėtas baudos sumokėjimas, tai atidėjimas nustoja galioti su teismo sprendimo įsiteisėjimo data.
      3. Į MAIS teikiamų duomenų apimtis (atributai) ir laikiškumas turi būti tikslinami detalios analizės ir projektavimo etapų metu.
   6. ANR ES turi būti realizuota galimybė skirti vieną baudą (viename ROIK), kai įstatymo pažeidimą padaro keli ūkio subjektai (baudos nedalinant):
      1. Turi būti realizuoti funkcionalumai leidžiantys sprendimu skyrus baudą ir pažymėjus požymį, kad bauda skiriama solidariai - visiems toje byloje esantiems juridiniams asmenims turi būti skiriama solidari bauda. Duomenys apie solidariai keliems juridiniams asmenims paskirtą baudą turi būti perduota į MAIS.
      2. ANR turi būti realizuoti funkcionalumai leidžiantys apdoroti iš MAIS gautus pranešimus susijusius su solidariu baudos apmokėjimu (pvz. apdoroti pranešimus ir užskaityti mokėjimus tikrinant ne tik pagal ROIK bet ir pagal mokėtojo kodą ar kitus požymius, kurie turi būti suderinti detalios analizės ir projektavimo etapų metu, atsižvelgiant į tai, kad kiekvienas subjektas gali atlikti dalinį mokėjimą arba pilną mokėjimą, taip pat, kad dalinis mokėjimas gali būti atliktas kelis kartus. Sumokėtos sumos turi sumuotis. Jeigu vienas subjektas sumoka visą sumą, tuomet turi būti laikoma, kad kiti yra nebeskolingi (finansinėje būsenoje jie visi turi būti pažymėti, kaip neskolingi)).
      3. Turi būti modernizuoti funkcionalumai leidžiantys skaičiuoti baudą už kiekvieną dieną. Turi būti galimybė anuliuoti baudas už tam tikrą laikotarpį, jei nurodymo įvykdymo data yra ankstesnė, nei data iki kurios buvo sumuojama bauda. Duomenys apie apskaičiuotą baudą ir kiti susiję duomenys su Perkančiąja organizacija suderintais momentais turi būti perduoti į MAIS.
      4. Turi būti realizuoti funkcionalumai leidžiantys apdoroti iš MAIS gautus duomenis susijusius su baudų ir palūkanų mokėjimais. Nutarime ir kitose suderintose ANR formose turi būti atvaizduojama ne tik informaciją apie sumokėta baudą, bet ir atskiru skaičiumi palūkanos (prie nutarimo vykdymo duomenų turi būti atvaizduojama informacija apie apskaičiuotas ir sumokėtas palūkanas). Atitinkamai turi būti pakoreguota ANR finansinė ataskaita, atskirai pateikiant subjektų sumokėtas palūkanas.
   7. ANR ES turi būti sukurta skiltis, kurioje turi būti pateikiama informacija apie būsenų, susijusių su pažeidimo tyrimu išsiuntimu į MAIS, su galimybe konkrečius pranešimus atšaukti ir išsiųsti naujus pranešimus sutvarkius pažeidimo formoje esančius netikslumus (pranešimo laikas, pranešimo būsena, išorinė sistema, pranešimo tipas) pagal ANR – MAIS integracijų specifikacijoje apibrėžtas taisykles.
   8. ANR ES turi būti sukurta skiltis (pvz. „Įrašai sistemoje“), kurioje būtų galimybė surasti visus ūkio subjekto atžvilgiu ANR ES pradėtus tyrimus, atvaizduojant duomenis ir apie priimtus sprendimus bei jų vykdymą. Detalus kriterijų sąrašas turi būti suderintas su Perkančiąja organizacija detalios analizės ir projektavimo etapų metu.
   9. Turi būti realizuoti funkcionalumai leidžiantys atlikti MAIS pranešimų paiešką. Pranešimų paiešką preliminariai turi būti galima atlikti pagal šiuos kriterijus: ROIK; pranešimo tipas; pranešimo data nuo iki; rodyti tuos pranešimus, kurių nepavyko apdoroti. Detalus kriterijų sąrašas turi būti suderintas su Perkančiąja organizacija detalios analizės ir projektavimo etapų metu.
   10. Turi būti realizuoti funkcionalumai, leidžiantys pranešimus, kuriais buvo keistasi tarp ANR ir MAIS filtruoti pagal su Perkančiąja organizacija suderintus kriterijus, atlikti pranešimų paiešką.
   11. Turi būti realizuoti funkcionalumai, kurie ANR ūkio subjekto, kuriam skirta bauda, finansinę būseną automatiškai tikslintų pagal iš MAIS duomenis apie gautus mokėjimus.
   12. ANR turi būti realizuoti funkcionalumai asmens identifikavimui papildomai naudoti UR duomenis gaunant ir išsaugant ILTU kodą ir kitus asmens duomenis.
   13. Turi būti realizuoti funkcionalumai, leidžiantys rankiniu būdu suvedant juridinį asmenį nurodyti užsienio juridinio asmens valstybę/buveinę (privalomumas turi būti suderintas su Perkančiąja organizacija).
   14. Turi būti apribota galimybė Lietuvos valstybėje registruotus juridinius asmenis registruoti pagal pavadinimą. Tokius juridinius asmenis turi būti galimybė registruoti tik atliekant paiešką pagal juridinio asmens kodą.
   15. ANR ES turi būti realizuota galimybė nurodyti požymį (nuo nutarimo įsiteisėjimo / nuo nutarimo priėmimo) nuo kurios datos turi būti skaičiuojamas baudos sumokėjimo terminas (nuo nutarimo įsiteisėjimo / nuo nutarimo priėmimo).Naudojant klasifikatorių turi būti galima nurodyti, kad terminas turi būti skaičiuojamas dienomis arba mėnesiais. ANR pagal nurodytas klasifikatoriaus reikšmes (dienomis/mėnesiais) turi būti automatiškai apskaičiuoti baudos sumokėjimo terminą ir jį atvaizduoti. Baudos sumokėjimo termino duomenys turi būti perduodami į VMI.
   16. Patobulinti ANR ES skiltį „Nustatymai“, kad būtų galimybė suvedant visus šioje skiltyje esančius kriterijus priskirti iš karto priskirti visoms tos institucijoms esančioms įstaigoms. Taip pat sukurti puslapiavimą.
   17. Turi būti realizuoti šie ANR formų pildymo ir duomenų perdavimo funkcionalumai:
       1. ANR ES turi būti patobulintas procesinių sprendimų suvedimas, numatant galimybę atskirą teisę turintys vartotojai galėtų suvesti procesinį sprendimą neprisegant ar nesugeneruojant procesinio sprendimo dokumento. Detali sprendimo realizacija turi būti suderinta su Perkančiąja organizacija detalios analizės ir projektavimo etapų metu. Siunčiant tokio procesinio sprendimo duomenis į MAIS turi būti pažymėta, kad dokumento neturi būti.
       2. Turi būti realizuoti funkcionalumai leidžiantys iš ANR AN ir ANR ES perduoti duomenis į MAIS apie konfiskuojamo daikto vertę. ANR AN ir ANR ES procesiniuose sprendimuose turi būti sukurti papildomai laukai, kuriuose būtų galima nurodyti konfiskuojamo daikto vertę, kitus tokiam sprendimu būtinus duomenis. Šis laukas, kartu su nutarimo duomenimis ir kitais aktualiais metaduomenimis turi būti perduodamas į MAIS. Atitinkamai turi būti modernizuota ANR - MAIS integracinė sąsaja šių duomenų perdavimui.
       3. Turi būti realizuoti funkcionalumai, kurie suvedus apskundimo duomenis, priklausomai nuo to ar pažymėtas požymis „Skundžiamo nutarimo vykdymas sustabdomas“ leistų į MAIS perduoti požymį ar skundžiamo nutarimo vykdymas sustabdomas ar nesustabdomas.
       4. Turi būti realizuoti funkcionalumai, kurie išnagrinėjus skundą į MAIS leistų perduoti informaciją, susijusią su skundo nagrinėjimo sprendimais. Detalios analizės ir projektavimo etapų metu turi būti išnagrinėta kada ir kokie pranešimai turi būti siunčiami į MAIS priimant sprendimą dėl bylos atnaujinimo.
2. Turi būti realizuoti funkcionalumai, leidžiantys administruoti ANR - MAIS integracinę sąsają bei atlikti monitoringą:
   1. Turi būti realizuotas ANR - MAIS integracinės sąsajos kokybės kontrolės mechanizmas, užtikrinantis pranešimų administratoriui siuntimą apie galimai sutrikusią integracinės sąsajos veiklą.
   2. Turi būti realizuotos ANR-MAIS integracinės sąsajos monitoringo priemonės, užtikrinančios išsiųstų/gautų duomenų peržiūrą, klaidų peržiūrą, klaidų išsprendimo galimybes ir pan. (Diegėjas turės pateikti pasiūlymus ir realizuoti sprendimus leidžiančius kiek galima labiau automatizuoti klaidų išsprendimą).
3. Turi būti atnaujintos KIS žiniatinklio sąsajos, sudarant galimybes perduoti ANR tvarkomą informaciją (teikti duomenis apie fizinių ir juridinių asmenų ekonominių piniginių sankcijų vykdymą) susijusioms informacinėms sistemos (pvz. Muitinė ar kt.).
4. Pagal į ANR ES aplikaciją gautus duomenis iš MAIS (apimant ir tarpines sumas) turi būti automatiškai perskaičiuojami ir atvaizduojami duomenys susijusiose formose ir ataskaitose. Formose (atskiru skaičiumi) ir ataskaitose (turės būti modernizuotos dvi ataskaitos, kiekvienoje įtraukiant po vieną stulpelį palūkanoms atvaizduoti) turi būti išskiriamos sumokėtos palūkanos.
5. Turi būti modernizuoti ANR – MAIS integracinė sąsaja, įgalinant paskirtų ekonominių piniginių baudų bei sankcijų duomenų, įskaitant susijusių duomenų bei visų patikslinsimų ir pakeitimų perdavimą į MAIS (pvz. sprendimo, kuriuo skirta bauda duomenis, informaciją apie skundo pateikimą, skundžiamo nutarimo vykdymo sustabdymą, sprendimą, išnagrinėjus skundą, apie baudos panaikinimą, pakeitimus ir kt.). Teikiamų duomenų apimtis (atributai) ir laikiškumas turi būti tikslinami detalios analizės ir projektavimo etapų metu.
6. Modernizuota integracinė sąsaja turi užtikrinti galimybes į ANR iš MAIS gauti ir apdoroti informaciją apie pažeidėjo (-jų) atliktas įmokas, įmokų priskyrimą, išieškojimo vykdymą, kitus detalios analizės ir projektavimo etapų metu suderintus duomenis. Gaunamų duomenų apimtis (atributai) ir laikiškumas turi būti tikslinami detalios analizės ir projektavimo etapų metu.
7. Diegėjas atsakingas už ANR-MAIS integracinės sąsajos specifikacijų sudarymą ir suderinimą su duomenų teikėjais ir gavėjais. Už duomenų teikimo sutarčių sudarymą ir suderinimą atsakinga Perkančioji organizacija
8. Diegėjas turės realizuoti visą reikiamą funkcionalumą, kad žemiau lentelėje aprašytos integracinės sąsajos veiktų, t. y. jeigu specifikacijoje nenumatyta konkreti funkcija užklausai išsiųsti ar gautos informacijos peržiūrai atlikti, turi būti sukurtas atitinkamas funkcionalumas (pavyzdžiui, užklausos sudarymo funkcionalumas, gautų rezultatų peržiūros funkcionalumas ir kt.).
9. Diegėjas ANR testavimo aplinką turi integruoti su integruotinų informacinių sistemų ir registrų testavimo aplinkomis, jeigu tokios yra. Jeigu nėra galimybės integruoti su testavimo aplinkomis, Diegėjas turi realizuoti tokių integruotinų informacinių sistemų ir registrų imitacines sąsajas (angl. mock-up).
10. Preliminarūs duomenų mainų aprašymai pateikti žemiau esančioje lentelėje.

| **Nr.** | **Registro ar IS valdytojas** | **Registras ar IS** | **Tikslas (ryšys)** | **Duomenys** | **Technologija** | **Periodiškumas** |
| --- | --- | --- | --- | --- | --- | --- |
|  | Valstybinė mokesčių inspekcija | MAIS (IRD duomenų kopija) | Teikti į ANR ES | Įmokų, kurios atliekamos ūkio subjektui mokant už paskirtas pinigines prievoles, sąrašas, įskaitant palūkanas ir visus atributus reikalingus įmokų susiejimui | Duomenų bazės prieiga / WS | Nustatytu periodiškumu |
|  | Informatikos ir ryšių departamentas prie Lietuvos Respublikos vidaus reikalų ministerijos | ANR ES | Teikti į MAIS | Informaciją apie baudos/sankcijų paskyrimą, jos dydį, terminus, sprendimų duomenis, šių duomenų pasikeitimus įskaitant visus kitus aktualius duomenis baudų/ sankcijų administravimui ir išieškojimui | Duomenų bazės prieiga/ WS | Nustatytu periodiškumu |
|  | Migracijos departamentas prie Lietuvos Respublikos vidaus reikalų ministerijos | UR | Teikti duomenis į ANR AN ir ANR ES | ILTU kodas, pilietybė, adresas, kontaktiniai duomenys, dokumentų duomenys ir kt. aktualūs duomenys | WS | Pagal poreikį |
|  | Informatikos ir ryšių departamentas prie Lietuvos Respublikos vidaus reikalų ministerijos | ANR AN ir ANR ES | Teikti duomenis į UR | Užsieniečio duomenys – vardas, pavardė, gimimo data, pilietybė, lytis ir kt. aktualūs duomenys | WS | Pagal poreikį |

# NEFUNKCINIAI REIKALAVIMAI

## Reikalavimai reikalavimų įgyvendinimui

1. Diegėjas privalo realizuoti visus specifikacijos reikalavimus.
2. Šiame dokumente vartojami terminai „turi būti / turėti / veikti / užtikrinti / leisti / atitikti“, „turi turėti galimybę“, „turi būti galima“ yra lygiaverčiai ir reiškia, kad Diegėjas privalo sukurti ir įdiegti (ar pateikti ir įdiegti) atitinkamą funkcionalumą ir suteikti atitinkamas paslaugas. Funkcionalumas, kuris yra nurodytas būsimuoju laiku („bus“, „leis“, „apims“) nurodo siekiamą įgyvendinti būseną ir reiškia, kad Diegėjas privalo sukurti ir įdiegti (ar pateikti ir įdiegti) atitinkamą funkcionalumą.
3. Diegėjas ar Perkančioji organizacija gali siūlyti alternatyvų atskiro specifikacijos reikalavimo įgyvendinimo būdą arba reikalavimo įgyvendinimo iškeitimą į lygiavertį funkcionalumą, kuris niekaip neigiamai neturėtų įtakos projekto tikslui, uždaviniams ir galutiniams rezultatams bei neprieštarautų pirkimus reglamentuojančių teisės aktų reikalavimams. Kiekvienas siūlomas alternatyvus ar reikalavimą keičiantis funkcionalumas turi būti suderinamas su Perkančiąja organizacija. Reikalavimo keitimo į lygiavertį funkcionalumą atveju, Diegėjas turės pateikti raštišką pagrindimą, apimantį pakeitimo poveikio ir kritiškumo aprašymą, pagrindžiant, kad pakeitimas neįtakoja viso funkcionalumo. Taip pat turi būti atliktas iškeičiamo funkcionalumo vertinimas pagal laiko sąnaudas (detalizuojamos iškeičiamo funkcionalumo realizavimo laiko sąnaudos ir pateikiamos naujo funkcionalumo realizavimo laiko sąnaudos). Alternatyvių specifikacijos reikalavimų įgyvendinimui turi būti taikoma Paslaugų teikimo reglamente apibrėžta pokyčių valdymo procedūra.
4. Diegėjas, įvertinęs specifikacijos reikalavimus, turi pateikti reikiamą programinę įrangą ir licencijas (ar bet kokius kitus leidimus (sertifikatus, prenumeratas ir pan.) naudoti programinę įrangą), reikalingas siūlomo sprendimo realizacijai. Jeigu šioje techninėje specifikacijoje tokia programinė įranga ar licencijos nėra išreikštinai reikalaujamos, tačiau yra būtinos ANR modernizavimo veikloms įgyvendinti (pavyzdžiui, aplikacijų serveriai, ataskaitų programinė įranga, programavimo karkasai (angl. framework) ar pan.), Diegėjas turi pateikti tokią programinę įrangą ir licencijas.
5. Diegėjo pateikiama standartinė licencinė programinė įranga (angl. Commercial Off-The-Shelf Software), kuri reikalinga modernizuoto ANR veikimui, turi būti pateikiama kartu su neriboto galiojimo (angl. Perpetual) licencijomis, kad Perkančiajai organizacijai nereikėtų įsigyti papildomų licencijų ar kitaip patirti išlaidų programinės įrangos veikimui.
6. Visi reikalingos programinės įrangos kaštai turi būti įskaičiuoti į pasiūlymo kainą.

## Reikalavimai ANR saugumui

### Reikalavimai saugą reglamentuojančių teisės aktų taikymui

1. Pagrindiniai saugą (tiek programinės įrangos, tiek duomenų) reglamentuojantys teisės aktai, kuriais turi būti vadovaujamasi modernizuojant ANR yra šie (ANR priskiriama pirmos kategorijos valstybės informaciniams ištekliams, nuo 2024-06-26 ANRIS yra ypatingos svarbos valstybės informacinis išteklius):
   1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas (BDAR)),
   2. saugumo valdymo standartai LST ISO/IEC 27001:2017 „Informacinės technologijos. Saugumo metodai. Informacijos saugumo valdymo sistemos. Reikalavimai“, LST ISO/IEC 27002:2017 „Informacinės technologijos. Saugumo metodai. Informacijos saugumo kontrolės priemonių praktikos nuostatai“ ir ISO/IEC 27701:2019 „Saugumo metodai – ISO/IEC 27001 ir ISO/IEC 27002 papildymas dėl privatumo valdymo – Reikalavimai ir gairės“;
   3. Lietuvos Respublikos asmens duomenų teisinės apsaugos įstatymas;
   4. Lietuvos Respublikos kibernetinio saugumo įstatymas;
   5. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas, patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“. ANR Diegėjas privalo užtikrinti atitiktį šiems reikalavimams tokia apimtimi, kiek tai susiję su pirkimo objektu, ir laikytis konkrečių Perkančiosios organizacijos nustatytų informacijos saugumo, kibernetinio saugumo reikalavimų.
   6. Bendrųjų elektroninės informacijos saugos reikalavimų aprašas, patvirtintas Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo ir Saugos dokumentų turinio gairių aprašo aprašo patvirtinimo“;
   7. Duomenų teikimo formatų ir standartų rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“.
2. Diegėjas turi nedelsiant informuoti apie sutarties vykdymo metu Perkančiosios organizacijos informacinių technologijų infrastruktūroje pastebėtus elektroninės informacijos saugos incidentus, neveikiančias arba netinkamai veikiančias saugos užtikrinimo priemones, informacijos saugumo reikalavimų nesilaikymą, nusikalstamos veikos požymius, saugumo spragas, pažeidžiamumą, kitus svarbius saugai įvykius bei, suderinus su Perkančiąja organizacija, imtis atitinkamų priemonių ir veiksmų siekiant nustatyti elektroninės informacijos saugos incidentų priežastis, išvengti susijusios rizikos. Taip pat pagal kompetenciją vykdyti visus Perkančiosios organizacijos saugos įgaliotinio nurodymus ir pavedimus, susijusius su saugos politikos įgyvendinimu.
3. Teikdamas paslaugas pagal Sutartyje nustatytus reikalavimus Diegėjas turi įgyvendinti tinkamas organizacines ir technines priemones, skirtas apsaugoti elektroninę informaciją nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, naudoti suteiktą prieigą tik sutarties vykdymo tikslais.

### Reikalavimai rizikų, grėsmių ir pažeidžiamumų valdymui

1. Rizikų, grėsmių ir pažeidžiamumų valdymas:
   1. ANR Diegėjas privalo vadovautis pripažintomis saugaus programinės įrangos kūrimo metodikomis, tokiomis kaip ISO/IEC 27034-1, OWASP Application Security Verification Standard, OWASP Testing Guide arba lygiavertėmis, taip pat dokumentais, nurodytais šios specifikacijos 18 punkte.;
   2. ANR Diegėjas privalo užtikrinti, kad visi programinės įrangos kūrime dalyvaujantys darbuotojai susipažinę su saugaus programinės įrangos kūrimo metodikomis, Perkančiosios organizacijos saugumo politika;
   3. ANR Diegėjas privalo atlikti patikrinimą siekdamas identifikuoti pagrindines sistemos saugumo rizikas bei saugumo pažeidžiamumus (*nurodytus* *CWE/SANS TOP 25 Most Dangerous Software Errors, OWASP 10 Most Critical Web Application Security Risks sąrašuose, naujausiose OWASP Application Security Verification Standard, OWASP Testing Guide versijose*) ir rastas rizikas bei pažeidžiamumus pašalinti. Diegėjas atlikęs patikrinimą ir rizikų/pažeidžiamumų šalinimą turi pateikti deklaraciją, kurioje būtų nurodyta jog sukurtame ANR nėra CWE/SANS TOP 25, OWASP TOP 10 sąrašuose ir *naujausiose* OWASP Application Security Verification Standard, OWASP Testing Guide versijose nurodytų rizikų/pažeidžiamumų;
   4. ANR Diegėjas privalo pateikti visų, sistemoje naudojamų trečių šalių komponentų sąrašą;
   5. ANR Diegėjas privalo imtis tinkamų veiksmų (angl. *reasonable effort*) užtikrinant, kad trečių šalių komponentai atitinka Perkančiosios organizacijos saugumo reikalavimus.
2. Priėmimo testavimo etapo metu ar bandomosios eksploatacijos etapo metu (ar kitu sutartu metu) Diegėjas turi sudaryti visas reikiamas sąlygas Perkančiosios organizacijos atstovų specialistams atlikti atsparumo įsilaužimams testavimą. Esant poreikiui Diegėjas turės atlikti konfigūravimo ar programavimo darbus, kurie bus būtini siekiant ištestuoti ANR saugumą įvairiais jos naudojimo scenarijais. Diegėjas neturės pateikti jokios programinės ar techninės įrangos, skirtos šio testavimo vykdymui.
3. Diegėjas turi atlikti reikiamus ANR programavimo ir / ar konfigūravimo darbus, atsižvelgiant į Perkančiosios organizacijos atstovų atliktų atsparumo įsilaužimams testavimų rezultatus, kad prieš pradedant eksploatuoti ANR būtų pašalinti visi nustatyti svarbūs saugumo pažeidžiamumai.

### Kiti saugos reikalavimai

1. Saugumo pataisų ir atnaujinimų valdymas:
   1. Diegėjas ANR kūrimo etape turi naudoti naujausias stabilias programinės įrangos versijas ir jos pataisymus (angl. *patch / fix*). ANR įdiegimo į gamybinę aplinką etapo metu turi būti užtikrinta, kad ANR naudojamos naujausios stabilios programinės įrangos versijos, jeigu tai nekeičia esminių ANR architektūros ir funkcionalumo principų, kurie numatyti Projektavimo etape. Neturi būti naudojamos programinių komponentų versijos, kurios yra testavimo stadijoje arba yra oficialiai programinės įrangos gamintojo paskelbta, kad programinė įranga nuo tam tikros datos nebebus palaikoma, tobulinama ir / ar vystoma (angl. *End-of-life product*).
   2. Nuotolinė ar lokali neautorizuota prieiga - ANR draudžiama bet kokia neautorizuota ar nedokumentuota nuotolinė ar lokali prieiga/ paskyros ar bet koks slaptas (nedokumentuotas) funkcionalumas galintis pažeisti sistemos saugumą.

## Reikalavimai, susiję su nacionaliniu saugumu

|  |
| --- |
| **Reikalavimai, susiję su nacionaliniu saugumu** |
| **Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies ir 9 dalies reikalavimai susiję su nacionaliniu saugumu:**  **1. Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies reikalavimai susiję su nacionaliniu saugumu.** Perkančioji organizacija, veikianti srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar valdanti ypatingos svarbos informacinę infrastruktūrą, reikalauja, kad tiekėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad tiekėjo siūlomos paslaugos kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir tiekėjo pasiūlymas atmetamas.  **2. Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu\*.** Tiekėjas privalo įrodyti, kad siūlomos paslaugos nekelia grėsmės nacionaliniam saugumui, nėra toliau nurodytų aplinkybių: paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.  **Perkančioji organizacija pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja KARTU SU PASIŪLYMU** **PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus\*\*: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.**  **Pastabos:**  \*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.  \*\*Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus. |

1. Tiekėjas turi užtikrinti, kad siūlomos paslaugos atitinka Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, nurodytus reikalavimus. Teikiant paslaugas turi būti vadovaujamasi saugaus projektavimo ir kodavimo (angl. Secure Coding) praktika ir metodais (The Open Web Application Security Project (OWASP) Secure Coding Practices, OWASP application security verification standard ar lygiaverčius), o atliekant patikrinimus (testavimus) turi būti remiamasi Open Web Application Security Project (OWASP) Testing Guide v4, Penetration Testing Execution Standard (PTES), Open Source Security Testing Methodology Manual (OSSTMM), Information Systems Security Assessment Framework (ISSAF), NIST SP 800-30 ar lygiavertėmis saugumo patikrinimo metodikomis, siekiant užtikrinti, kad Paslaugų rezultatai neturėtų saugumo spragų. Saityno paslaugų naudojimo atveju saityno paslaugų sauga turi būti vykdoma vadovaujantis WS-S (Web Services Security) standarto arba lygiaverčiais reikalavimais.

## Reikalavimai architektūrai

1. Atliekant ANR modernizavimą turi būti išlaikomi esami ANR architektūriniai sprendimai.

## Reikalavimai ANR greitaveikai ir našumui

1. Modernizuotų ANR komponentų greitaveika turi būti neprastesnė, nei šiuo metu naudojamo ANR. Diegėjas prieš atlikdamas ANR modernizavimą turės nustatyti modernizuojamų komponentų greitaveiką ir pateikti Perkančiajai organizacijai ataskaitą apie esamą šių komponentų greitaveiką. Po modernizavimo veiklų Diegėjas turės atlikti pakartotinį greitaveikos testavimą ir pateikti įrodymus, kad greitaveika yra neprastesnė.
2. Integracinių sąsajų realizacija turi užtikrinti, kad projektavimo metu apibrėžti integraciniai scenarijai įvyks per racionalų laiko tarpą ir niekaip neigiamai neįtakos ANR aplikacijų naudojimo patogumo ir našumo.
3. Priėmimo testavimo etapo metu (ar kitu sutartu metu) Diegėjas turi sudaryti visas reikiamas sąlygas Perkančiosios organizacijos atstovų specialistams atlikti našumo ir greitaveikos testavimą. Esant poreikiui Diegėjas turės atlikti konfigūravimo ar programavimo darbus, kurie bus būtini siekiant išbandyti ANR našumą įvairiais jos naudojimo scenarijais. Diegėjas neturės pateikti jokios programinės ar techninės įrangos, skirtos našumo ir greitaveikos testavimo vykdymui.
4. Diegėjas turi atlikti reikiamus ANR programavimo ir / ar konfigūravimo darbus, atsižvelgiant į Perkančiosios organizacijos atstovų atliktų našumo ir greitaveikos testavimų rezultatus, jeigu testų rezultatai netenkins aukščiau punktuose įvardintų našumo ir greitaveikos reikalavimų.

## Reikalavimai ANR integracinėms sąsajoms

1. Diegėjas turi modernizuoti integracines sąsajas išlaikydamas esamus technologinius sprendimus ir priemones. Pagal poreikį turės būti sukurti nauji duomenų apsikeitimo metodai arba praplėsti esami.
2. Realizuojant integracines sąsajas turi būti naudojamos saugumo priemonės užtikrinančios duomenų mainų vientisumą ir konfidencialumą.
3. Diegėjas turi užtikrinti, kad nebus sutrikdytas jau veikiančių integracinių sąsajų veikimas.

## Reikalavimai ANR naudotojo sąsajai ir ergonomikai

1. Diegėjas, modernizuodamas ANR, turi išlaikyti esamus ANR naudotojo sąsajos ir ergonomikos sprendimus.

## Reikalavimai Paslaugų teikimui

### Reikalavimai dokumentacijai ir jos derinimui

1. Visa dokumentacija turi būti parengta laikantis bendrinės lietuvių kalbos taisyklių.
2. Visi Diegėjo parengti dokumentai turės būti suderinti su Perkančiąja organizacija ir Techninės priežiūros paslaugų teikėju. Detalūs dokumentų derinimo principai turės būti pateikti ir suderinti Diegėjo parengtame Paslaugų teikimo reglamente.
3. Diegėjas turės parengti dokumentaciją, nurodytą 7.9 skyriaus lentelėje.
4. Perkančioji organizacija turi teisę per derinimui skirtus terminus atsisakyti teikti pastabas pirmai dokumento versijai, jeigu ji nėra tinkama derinimui ir pastabų teikimui:
   1. dokumente pateikta ne visa apimtis vertikaliai, t. y. nepateikti visi būtini tokiam dokumentui pateikti skyriai ir dalys;
   2. dokumente pateikta ne visa apimtis horizontaliai, t. y. dokumentas neapima visų ANR modulių ar funkcijų, kurie (-ios) turi būti šiame dokumente.
5. Diegėjo pataisyti dokumentai turi būti teikiami su matomais pakeitimais („track changes“ funkcija).
6. Su Perkančiąja organizacija suderinti dokumentai turi (gali) būti keičiami vėlesnių etapų metu, jeigu yra vykdomi kuriamos informacinės sistemos pakeitimai, atsižvelgiant į priėmimo testavimo bei bandomosios eksploatacijos rezultatus, kitas projekto veiklas ir aplinkybes, kurios susijusios su pateiktos dokumentacijos turiniu. Projekto dokumentacija turi būti aktualizuojama (atnaujinama) ir galutinės versijos pateiktos su Perkančiąja organizacija suderintais terminais bet ne vėliau kaip iki galutinio priėmimo perdavimo akto pateikimo dienos.
7. Dokumentų galutinės versijos turi būti pateiktos elektroniniu (MS Word arba kitu su Perkančiąja organizacija suderintu redagavimui tinkamu formatu). Perkančiajai organizacijai nurodžius, dokumentai turės būti pasirašyti el. parašu.
8. Preliminarios (projektinės) versijos turi būti pateikiamos elektroniniu formatu elektroninio ryšio priemonėmis. Pastabos bei korekcijos dokumentų projektuose turi būti teikiamos MS Office programinio paketo (ar lygiaverčio) pakeitimų sekimo (angl. *track changes*) bei komentavimo funkcijomis. Turi būti vykdomas pateikiamų dokumentų versijavimas (versijų kontrolė).
9. Reikalavimai rezultatų pateikimo ir derinimo terminams:
   1. tikslus dokumentų pateikimo terminas turi būti suderintas Paslaugų teikimo reglamente;
   2. Perkančioji organizacija įsipareigoja pateikti pastabas derinimui pateiktiems dokumentams tokiais terminais:
      1. iki 100 puslapių dokumento:
         1. pirma versija – per 8 darbo dienas ar kitą sutartą terminą;
         2. po pastabų pataisyta dokumento versija – per 5 darbo dienas ar kitą sutartą terminą;
      2. virš 100 puslapių dokumento:
         1. pirma versija – per 10 darbo dienų ar kitą sutartą terminą;
         2. po pastabų pataisyta dokumento versija – per 8 darbo dienas ar kitą sutartą terminą.
   3. Diegėjas dokumentus tikslinta ir teikia ne ilgiau kaip per 10 darbo dienų nuo pastabų gavimo dienos.
   4. Diegėjo rezultatai derinami su Perkančiąja organizacija ir Techninės priežiūros paslaugų teikėju ne daugiau kaip 2 (dviem) iteracijomis.

### Reikalavimai analizei ir projektavimui

1. Diegėjas analizės ir projektavimo etapų vykdymo metu turi atlikti detalią veiklos procesų ir poreikių analizę bei projektavimą ir parengti detalios reikalavimų analizės ir projektavimo dokumentus, kurie detalizuoti 7.9 skyriaus lentelėje.
2. Detalios reikalavimų analizės dokumente turi būti pateikti pagal Techninės specifikacijos funkcinius ir nefunkcinius reikalavimus bei pagal Perkančiosios organizacijos išsakytus poreikius parengti panaudos atvejai (angl. *use case*) (panaudos atvejų diagramos ir detalūs panaudos atvejų aprašymai, nurodant žingsnius (pagrindinę eiga, alternatyvią eigą, išimtinę eigą) ir kitus apribojimus, naudojant UML (angl. *Unified Modeling Language*) notaciją. Turi būti atliktas visų Techninės specifikacijos funkcinių ir nefunkcinių reikalavimų susiejimas su detalios analizės dokumento turiniu (skyriais, panaudos atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir realizuojamas kiekvienas Techninės specifikacijos reikalavimas.
3. Atliekant analizę ir projektavimą Diegėjas turi vykdyti susitikimus su Perkančiosios organizacijos paskirtais veiklos specialistais ir kitų susijusių institucijų specialistais.
4. Detalios analizės ir projektavimo etapų metu Diegėjas turi detalizuoti Techninės specifikacijos funkcinius ir nefunkcinius reikalavimus, kad jais vadovaujantis būtų galima realizuoti poreikius atitinkantį ANR.

### Reikalavimai kūrimui ir demonstracijoms

1. ANR išeities kodų laikymui turi būti naudojama GitLab.
2. Diegėjas kūrimo etape turi atlikti ANR demonstracijas gyvai demonstruojant sistemos veikimą. Turi būti atliekamas ANR demonstravimas, o ne prototipo.
3. Demonstruojamo funkcionalumo apimtys ir laikiškumas turi būti nustatyti Paslaugų teikimo reglamente. Iki priėmimo testavimo etapo pradžios Perkančiajai organizacijai turi būti pademonstruotas visas ANR funkcionalumas, išskyrus tą funkcionalumą, kuris bus suderintas kaip nedemonstruotinas (pavyzdžiui, integracijos).
4. Demonstracijų tikslas – supažindinti Perkančiąją organizaciją su modernizuojamu ANR bei gauti atsiliepimus dėl kuriamo/ modernizuojamo funkcionalumo.
5. Pastabos (atsiliepimai) gali būti išsakomos pakartotinai priėmimo testavimo etape, jeigu į jas nebus atsižvelgta iki pastarojo etapo.
6. Demonstracijų metu išsakomi atsiliepimai (pastabos) turi būti registruojami susitikimo protokoluose ar kita sutarta forma (pavyzdžiui, specializuotoje klaidų registravimo ir sekimo sistemoje).
7. Funkcionalumo demonstraciją turi vykdyti Diegėjas, o Perkančiosios organizacijos atstovai turi teikti atsiliepimus.

### Reikalavimai testavimui

1. Turi būti atliktas ANR priėmimo testavimas. Testavimų metu įsitikinama, kad sukurta PĮ atitinka jai keliamus reikalavimus, yra funkcionali (atlieka visas numatytas funkcijas), yra naši ir ergonomiška.
2. Testavimo tikslai:
   1. įsitikinti, kad yra įgyvendinti visi funkciniai ir nefunkciniai specifikacijos reikalavimai;
   2. įsitikinti, kad reikalavimų įgyvendinimas atliktas tinkama apimtimi;
   3. nustatyti ar reikalavimų įgyvendinimas tenkina Perkančiąją organizaciją ir kitas suinteresuotas šalis;
   4. identifikuoti ir užregistruoti funkcionalumo klaidas, problemas, trūkumus (angl. *bugs*).
3. Turi būti atlikti šie testavimai:
   1. vidinis testavimas. Vidinius atskirų komponentų testavimus Diegėjas turi atlikti nedalyvaujant Perkančiosios organizacijos atstovams, tačiau turi pateikti tokio testavimo įrodymus – vidinio testavimo ataskaitą ir nustatytų neatitikimų sąrašą. Vidinis testavimas turi būti atliktas ANR kūrimo aplinkoje;
   2. priėmimo testavimas (angl. *acceptance testing*). Šis testavimas turi būti atliekamas dalyvaujant Diegėjui, IRD ir kitoms suinteresuotoms šalims Perkančiosios organizacijos testavimo aplinkoje. Šio testavimo metu turi būti tikrinamas testavimo tikslų įgyvendinimas (įgyvendinimo lygio nustatymas). Priėmimo testavimo veiklos turi būti vykdomos remiantis apibrėžta priėmimo testavimo metodika ir priėmimo testavimo scenarijais. Testavimo metu Diegėjas turi teikti konsultacijas, kaip turi būti atliekamas testuojamas veiksmas / funkcija / operacija pagal suderintus testavimo scenarijus, išsakyti savo komentarus ir siūlymus dėl rekomenduojamo klaidos kritiškumo lygio, informuoti testavimo dalyvius apie klaidos šalinimo terminą, taisyti klaidas.
   3. ANR sąrankos (kompiliavimo) ir diegimo testavimas. Testavimas turi būti vykdomas Perkančiosios organizacijos atstovų pagal Diegėjo pateiktas ANR diegimo instrukcijas. Testavimų metu Perkančiosios organizacijos atstovai turi sukompiliuoti ANR išeities kodą, įdiegti kitus ANR komponentus, atlikti tinkamą ANR komponentų konfigūravimą ir paleidimą darbui. Diegėjo atstovai turi teikti konsultacijas ANR diegimo klausimais. Diegėjas turi registruoti klaidas, jas šalinti, tikslinti diegimo instrukcijas, automatizuoti diegimo procesą ir atlikti kitus pakeitimus pagal Perkančiosios organizacijos pateiktas pastabas.
   4. ANR integracinis testavimas. Diegėjas turi dalyvauti atliekant ANR - MAIS integracinės sąsajos testavimas kartu su Projekto vykdytoju – VMI.
4. Atlikti testavimai turi užtikrinti, kad modernizuota ANR PĮ yra tinkama bandomajai eksploatacijai.
5. Testavimų metu turi būti vykdomas identifikuotų klaidų, problemų ir trūkumų registravimas. Klaidos, problemos ir trūkumai turi būti registruojami Perkančiosios organizacijos JIRA įrankyje. Už registravimą atsakingas Diegėjas.
6. Klaidų žurnalas turi būti specializuota problemų registravimo ir sekimo programinė įranga (angl. *Issue tracking software*), paremta tinklinėmis technologijomis, t. y. pasiekiama naudojant interneto naršyklę.
7. Diegėjas turės parengti visus testavimui reikalingus testavimo duomenis.
8. Diegėjas turės užtikrinti, kad priėmimo testavimo metu ANR būtų pakankamai testavimo duomenų, kurie leistų visiškai ištestuoti ANR funkcionalumus.
9. Priėmimo testavimas bus užbaigiamas, kai bus tenkinami testavimo metodikoje įvardinti testavimo priėmimo kriterijai.
10. Perkančioji organizacija Diegėją supažindins su vidinėmis testavimo procedūromis, į kurias turės būti atsižvelgta organizuojant testavimus.
11. Perkančioji organizacija savo iniciatyva gali atlikti bet kokius kitus ANR testavimus ir bandymus (išeities kodų tikrinimą, konfigūracijos tikrinimą, našumo tikrinimą, aukšto prieinamumo tikrinimą, plečiamumo tikrinimą, funkcionalumo tikrinimą ir kt.) siekdama užtikrinti ANR kokybę ir atitikimus reikalavimams. Diegėjas turės atsižvelgti į Perkančiosios organizacijos atstovų atliktų bandymų ir testavimų rezultatus, atlikti visų testavimų rezultatuose nurodytų trūkumų (pažeidimų, rekomendacijų) šalinimą. Diegėjas turės sudaryti reikiamas sąlygas suplanuotiems testavimams ir bandymams atlikti, pvz. pateikti išeities kodą bei atlikti kitas reikiamas veiklas, kurios užtikrintų pilnavertį testavimų ir bandymų proceso įvykdymą.

### Reikalavimai diegimui

1. Diegėjas po bandomosios eksploatacijos turi perduoti Perkančiajai organizacijai modernizuoto ANR išeities kodą ir licencinės programinės įrangos instaliacinius paketus.
2. Diegėjas turi įdiegti priemones, užtikrinančias automatinį naujų sistemos versijų diegimą, užtikrinant jos veikimą diegimo metu. Turi būti sukonfigūruotas (ir dokumentuotas) programinės įrangos diegimo į testavimo ir gamybinę aplinką procesas ir priemonės taip, kad atsakingas Perkančiosios organizacijos darbuotojas programinę įrangą, pagamintą (sukompiliuotą) iš GitLab esančių išeities tekstų, galėtų įdiegti į testavimo ir gamybinę aplinką, valdyti diegimo konfigūraciją. Bet kokie programinės įrangos atnaujinimų diegimai į testavimo ir gamybinę aplinkas turi būti galimi tik iš GitLab esančių išeities tekstų. Esant poreikiui Paslaugų teikėjas turės konsultuoti įdiegimo klausimais.
3. ANR išeities kodas turi būti pateikiamas Paslaugų teikėjo naudotoms kūrimo priemonėms suprantamu formatu perkeliant į GitLab
4. Diegėjas turi sukonfigūruoti, parengti ir dokumentuoti programinės įrangos diegimo į Perkančiosios organizacijos ANR produkcinę ir testavimo aplinkas procesą bei pateikti tam reikalingas programines priemones. Procesas turi būti dokumentuotas taip, kad:
   1. Atsakingas Perkančiosios organizacijos darbuotojas iš GitLab esančių išeities tekstų galėtų pagaminti (angl. build) programinę įrangą bei valdyti gaminimo konfigūraciją.
   2. Atsakingas Perkančiosios organizacijos darbuotojas programinę įrangą galėtų įdiegti į testavimo ir darbinę aplinką bei valdyti diegimo konfigūraciją.

### Reikalavimai bandomajai eksploatacijai

1. Turi būti atlikta ANR bandomoji eksploatacija.
2. Bandomosios eksploatacijos tikslai:
   1. užtikrinti ANR kokybę;
   2. išbandyti gamybinę ANR komponentų konfigūraciją;
   3. identifikuoti ir pašalinti bandomosios eksploatacijos metu pastebėtus defektus;
   4. stabilizuoti darbinės aplinkos konfigūraciją, atsižvelgiant į bandomosios eksploatacijos metu sukauptą patirtį.
3. Bandomosios eksploatacijos veiklas Diegėjas turės vykdyti pagal Perkančiosios organizacijos atstovų pateiktą bandomosios eksploatacijos planą ir metodiką.
4. Bandomoji eksploatacija yra baigiama, kai tenkinami bandomosios eksploatacijos priėmimo kriterijai, kurie pateikiami bandomosios eksploatacijos metodikoje.

### Reikalavimai ANR garantinei priežiūrai

1. Diegėjas turi užtikrinti Projekto metu sukurto ir įdiegto ANR funkcionalumo nemokamą garantinę priežiūrą bei visų šios Techninės specifikacijos įgyvendinimo metu suteiktų paslaugų rezultatų (dokumentacijos, įdiegimo konfigūracijos, duomenų migravimo ir kt.) garantinę priežiūrą. Garantinė priežiūra turi būti vykdoma pagal su Perkančiąja organizacija suderintą garantinės priežiūros procedūros dokumentą.
2. Garantinės priežiūros terminas – nuo šios įrangos perdavimo-priėmimo akto pasirašymo dienos sutarties galiojimo laikotarpiu ir 24 (dvidešimt keturis) mėnesius nuo paskutinio pagal sutartį paslaugų perdavimo-priėmimo akto pasirašymo dienos.
3. Garantinės priežiūros paslaugos apima sukurtos ir įdiegtos programinės įrangos sutrikimų šalinimą bei Perkančiosios organizacijos atsakingų asmenų konsultavimą.
4. Diegėjas turi vykdyti Perkančiosios organizacijos atsakingų asmenų konsultavimą ANR veikimo, naudojimo bei tobulinimo klausimais. Konsultacijos turi būti teikiamos telefonu, el. paštu, vaizdo konferenciniais susitikimais, naudojant priežiūros tarnybos (angl. *Help Desk*) programinę įrangą ar atvykus į Perkančiąją organizaciją.
5. Garantinės priežiūros paslaugos teikiamos darbo dienomis Perkančiosios organizacijos oficialiomis darbo valandomis.
6. Programinės įrangos veikimo sutrikimu laikoma situacija, kai ANR naudotojai dėl Diegėjo sukurtos programinės įrangos funkcionalumo trūkumų negali atlikti numatytų ANR funkcijų (neveikia funkcija, neveikia sistema, neveikia integracinė sąsaja ir kt.) ar funkcijos veikia nekorektiškai.
7. Diegėjo reakcijos į sutrikimą laikas – ne ilgiau kaip 1 (vieną) darbo valandą nuo pranešimo apie sutrikimą gavimo sutartu būdu.
8. Programinės įrangos sutrikimų atstatymo trukmė:
   1. kritinių trūkumų šalinimas – ne ilgiau kaip 8 darbo valandos nuo Diegėjo reakcijos į gautą pranešimą sutartu būdu. Jei sutrikimo per nurodytą laiką pašalinti negalima, kartu su Perkančiąja organizacija sutariama dėl sutrikimo pašalinimo laiko; Kritinis sutrikimas – funkcijos ir / ar programinio komponento neveikimas, be galimybės reikiamą funkciją vykdyti ar ANR paslaugą gauti alternatyviai;
   2. svarbių sutrikimų šalinimas – ne ilgiau kaip 2 darbo dienos nuo Diegėjo reakcijos į gautą pranešimą sutartu būdu. Jei sutrikimo per nurodytą laiką pašalinti negalima, kartu su Perkančiąja organizacija sutariama dėl sutrikimo pašalinimo laiko. Svarbus sutrikimas – neapibrėžtas funkcijos veikimas, kuris leidžia įvykdyti numatytą ANR funkciją, tačiau naudotojui reikia atlikti papildomus, nenumatytus ar alternatyvius veiksmus;
   3. neesminių sutrikimų šalinimas – ne ilgiau kaip 10 darbo dienų nuo Diegėjo reakcijos į gautą pranešimą sutartu būdu. Jei sutrikimo per nurodytą laiką pašalinti negalima, kartu su Perkančiąja organizacija suderinamas susitarimas dėl sutrikimo pašalinimo laiko. Neesminis sutrikimas – kosmetinės ar panašios ANR klaidos, kurios neįtakoja korektiško funkcijų veikimo.
9. Diegėjas turi parengti prieinamas ir Perkančiajai organizacijai tinkamas informavimo apie ANR sutrikimus, jų registravimo ir taisymo veiksmų būseną priemones: Perkančiosios organizacijos ir Diegėjo suderintus telefonus, el. pašto adresus, garantinio aptarnavimo ir priežiūros tarnybos programinio įrankio adresą (nuorodą). Išvardintais būdais Perkančiosios organizacijos atsakingiems asmenims turi būti galimybė pranešti apie ANR sutrikimus, reikiamas konsultacijas, reikiamus tobulinimus (naujo funkcionalumo kūrimą) ir pan.
10. Garantinės priežiūros paslaugos, konsultacijos telefonu ir elektroniniu paštu turi būti teikiamos Perkančiosios organizacijos darbo dienomis darbo valandomis.
11. Garantinės priežiūros metu atnaujinus ANR funkcionalumus atitinkamai turi būti pakoreguota visa susijusi ANR dokumentacija, pateikti atnaujinti išeities tekstai ir kiti programiniai komponentai.
12. Pašalinus sutikimus Perkančiajai organizacijai turi būti pateikiamas atnaujintas ANR išeities kodas ir atliekamas atnaujinto ANR kodo įdiegimas į visas ANR aplinkas.

### Reikalavimai papildomoms paslaugoms / nenumatytiems darbams

1. Perkančioji organizacija turi teisę ir galimybę (bet neįsipareigoja) nuo Sutarties įsigaliojimo dienos iki 2026 m. gegužės 30 d. užsakyti papildomų paslaugų pagal Diegėjo pasiūlyme nurodytą valandinį įkainį. Papildomų paslaugų kiekis (apimtis) – iki 185 darbo valandų. Papildomos darbo valandos gali būti panaudotos paslaugų teikimo metu modernizuotų/ sukurtų funkcijų pakeitimui ar naujų funkcijų modernizavimui/ sukūrimui, siekiant, kad sukurtas/ modernizuotas funkcionalumas tenkintų oficialiai paskelbtų teisės aktų nuostatas ir/ ar užtikrintų Projekto tikslų pasiekimą.
2. Papildomos paslaugoms taikomas Diegėjo pasiūlyme nurodytas paslaugų atlikimo įkainis. Kiekvienu atskiru atveju prieš pradedant papildomus darbus, Diegėjas turės pristatyti (detalizuoti) ir su Perkančiąja organizacija suderinti planuojamų atlikti tobulinimo darbų aprašymą (specifikaciją), laiko sąnaudas, pateikiant laiko sąnaudų pagrindimą bei įgyvendinimo terminą ir grafiką.
3. Papildomų paslaugų metu kuriamam funkcionalumui taikomi šios Specifikacijos nefunkciniai reikalavimai, jeigu nesutariama kitaip.
4. Papildomų paslaugų įsigijimo ir teikimo procedūra: papildomos paslaugos perkamos pagal Perkančiosios organizacijos poreikį, Diegėjui pateikus raštišką paslaugų užsakymą. Kiekviename užsakyme gali būti užsakoma viena ar daugiau paslaugų. Po paslaugos užsakymo pateikimo, Diegėjas turi atlikti vertinimą, kiek specialistų darbo valandų reikalinga užsakymui įvykdyti, atskirai nurodant kiekvienos užsakymo dalies valandų kiekius. Taip pat nurodomas užsakymo įvykdymo terminas, nurodant kiekvienai užsakymo daliai atskirai. Užsakymo vertinimas turi būti atliktas per 5 (penkias) darbo dienas. Po vertinimo Perkančioji organizacija gali patvirtinti užsakymą, patvirtinti dalinai, nurodydama dalis, kurios bus vykdomos, ar nutraukti užsakymo vykdymą. Patvirtinti užsakymai pradedami vykdyti, laikantis vertinime nurodytų terminų. Visi užsakymo derinimo etapai vykdomi elektroniniu būdu. Už suteiktas paslaugas apmokama pagal Diegėjo pasiūlyme nurodytą fiksuotą papildomų paslaugų įkainį (pagal paslaugų teikimo laiką).
5. Papildomų paslaugų / nenumatytų darbų įgyvendinimas apima šias Diegėjo veiklas:
   1. naujų poreikių registravimą ir derinimą su Perkančiąja organizacija;
   2. naujų poreikių funkcionalumo realizavimui detalią analizę ir specifikavimą (dokumentavimą) bei suderinimą su Perkančiąja organizacija;
   3. naujų poreikių realizavimo laiko sąnaudų skaičiavimą ir pagrindimą bei įgyvendinimo terminų ir grafiko sudarymą bei suderinimą su Perkančiąja organizacija;
   4. suderintų naujų funkcionalumų realizavimą apibrėžtais terminais ir apimtimi; Realizuotų naujų funkcionalumų testavimą, diegimą ANR aplinkas, naudotojų konsultavimą, bandomąją eksploataciją (esant poreikiui), duomenų migravimą (esant poreikiui);
   5. realizuotų naujų funkcionalumų testavimą, diegimą į ANR aplinkas, naudotojų konsultavimą, bandomąją eksploataciją (esant poreikiui), duomenų migravimą (esant poreikiui);
   6. su nauju funkcionalumu susijusios dokumentacijos atnaujinimą (naudotojų instrukcijų, diegimo ir administravimo instrukcijų, projektavimo dokumentų ir kt.);
   7. naujų funkcionalumų analizės, projektavimo, testavimo, migravimo, bandomosios eksploatacijos, diegimo eigos dokumentavimą (ataskaitų rengimą, susitikimų protokolavimą);
   8. įdiegtų funkcionalumo (-ų) nemokamą garantinę priežiūrą.

### Reikalavimai galutiniam ANR priėmimui

1. Galutinis ANR priėmimas bus vykdomas pasibaigus bandomajai eksploatacijai, t. y. priėmimas galės būti vykdomas tik tada, kai bus pasiekti bandomosios eksploatacijos priėmimo kriterijai.
2. Visos ANR PĮ modernizavimo paslaugos (paslaugų rezultatai) bus priimamos pasirašant galutinį ANR modernizavimo paslaugų priėmimo-perdavimo aktą.
3. Siekiant užtikrinti sklandų Projekto tęstinumą:
   1. Diegėjas, nepažeidžiant autoriaus teisių turėtojo ar trečiųjų šalių intelektinės nuosavybės teisių, sutartimi perduoda Perkančiajai organizacijai autorių turtines teises į pagal užsakymą sukurtą programinę įrangą ir parengtus projektinius dokumentus, įskaitant, bet neapsiribojant, teisę neribotą laiką ir be papildomo atlygio naudoti sukurtą programinę įrangą; teisę daryti sukurtos programinės įrangos kopijas; teisę modifikuoti ir toliau plėtoti sukurtą programinę įrangą; teisę perkelti programinę įrangą į kitą technologinę platformą; teisę naudoti ir keisti jai sukurtos programinės įrangos pradinį kodą (mašininės kalbos pradinius tekstus).
   2. Jeigu pagal užsakymą sukurtoje programinėje įrangoje panaudota kita autoriaus teisių turėtojo ar trečiųjų šalių programinė įranga, kuri integruota į pagal užsakymą sukurtą programinę įrangą ar kitaip susieta su atliktu užsakymu ir autoriaus turtinių teisių į sukurtą programinę įrangą ar parengtus projektinius dokumentus, jos perdavimas Perkančiajai organizacijai neturi apriboti šias teises perdavusio Diegėjo teisės be atskiro Perkančiosios organizacijos sutikimo toliau vystyti, tobulinti, platinti ir atlikti kitus reikiamus veiksmus su sukurta programine įranga ar parengtais projektiniais dokumentais.
   3. Kartu su kompiuterine programa, kaip ši sąvoka apibrėžta Lietuvos Respublikos autorių teisių ir gretutinių teisių įstatyme, Perkančiajai organizacijai perduodamas ir programos išeitinis kodas. Kompiuterių programos autoriaus asmeninės neturtinės teisės negali būti naudojamos tokiu būdu, kuris suvaržytų autorių turtinių teisių į šią kompiuterinę programą turėtojo teises, tarp jų ir teisę savo nuožiūra adaptuoti, keisti ir neatlygintinai platinti šiuos kūrinius. Šiame punkte numatytos autorių turtinės teisės, vadovaujantis Autorių teisių ir gretutinių teisių įstatymo ir Valstybės informacinių išteklių valdymo įstatymo 12 str. nuostatomis, perduodamos ir suteikiamos LR ir ES šalių teritorijoje neribotam laikui.
   4. Diegėjas turi perduoti Perkančiajai organizacijai projekto metu sukurtą programinę įrangą ir jos išeitinį kodą galutinio ANR modernizavimo paslaugų priėmimo – perdavimo akto pasirašymo datai.
   5. Diegėjas neturi teisės atskleisti jokios su paslaugų teikimu susijusios informacijos trečiosioms šalims be Perkančiosios organizacijos raštiško leidimo arba jei to reikalauja įstatymai.

## Reikalavimai ANR kūrimo paslaugų etapams ir terminams

1. Žemiau esančioje lentelėje (žr. 7.1 lentelę) pateikti Paslaugų etapai, etapų metu atliekami darbai (veiklos), diegimo dalyvių atsakomybių aprašymas ir reikalavimai dokumentacijai.
2. Projektas turi būti įgyvendinamas nuosekliuoju (angl. Waterfall) programinės įrangos kūrimo būdu.
3. Diegėjas inicijavimo etapo metu turi pasiūlyti ir su Perkančiąja organizacija suderinti optimalų Techninėje specifikacijoje numatytų veiklų bei funkcinių ir nefunkcinių reikalavimų įgyvendinimo grafiką.
4. Diegėjas kūrimo etape turės atlikti rezultatų ir siūlomų sprendimų pristatymus (demonstracijas, prezentacijas ir pan.).
5. Paslaugų etapai, etapų rezultatai ir reikalavimai dokumentacijai:

7.1 lentelė. Paslaugų etapai, etapų rezultatai ir terminai

| **Nr.** | **Paslaugų teikimo etapas** | **Reikalavimai etapo rezultatams** | **Rezultatas** | **Terminas** |
| --- | --- | --- | --- | --- |
|  | **Inicijavimas** | Diegėjas:   * Parengia Paslaugų teikimo reglamentą ir suderina su Perkančiąja organizacija.   Perkančioji organizacija (pagal kompetenciją):   * suteikia reikalingą informaciją; * teikia pastabas ir rekomendacijas. | * **Paslaugų teikimo reglamentas**. Paslaugų teikimo reglamente nurodomos suinteresuotos šalys, darbų atlikimo grafikas, rizikos ir jų suvaldymo būdai, komunikavimo principai, atsakomybės, pakeitimų valdymo procedūra ir kt. * Rezultatai turi būti suderinti su Perkančiąja organizacija. | Etapo rezultatai turi būti pateikti vėliau kaip per 10 darbo dienų nuo Sutarties įsigaliojimo datos. |
|  | **Detali analizė** | Diegėjas:   * atlieka esamos ir siekiamos padėties įvertinimą, parengia / atnaujina detalios analizės dokumentaciją ir ją suderina su Perkančiąja organizacija.   Perkančioji organizacija (pagal kompetenciją):   * suteikia reikalingą informaciją; * teikia pastabas ir rekomendacijas. * tvirtina etapo Diegėjo rezultatus. | * **Detalios analizės dokumentai.** Detalios analizės dokumentuose išanalizuojami ir detalizuojami funkciniai ir nefunkciniai Techninės specifikacijos reikalavimai bei kiti IRD išsakyti poreikiai, parengiami panaudojimo atvejai (angl. *use case*), kurie pateikiami panaudos atvejų diagramomis pagal UML (angl. *Unified Modeling Language*) notaciją ir detalizuojami aprašant kiekvieno panaudos atvejo vykdymo žingsnius (pagrindinę eigą, alternatyvią eigą, išimtinę eigą) ir kitus apribojimus. Sudėtingesni panaudos atvejai ar jų grupės turi būti detalizuojami pateikiant veiklos bei ANR procesus, naudojant procesų modeliavimo diagramas (angl. *UML activity diagram, BPMN* *(Business Process Model and Notation)* ar lygiavertes diagramas). Pateikiami pastarųjų diagramų struktūrizuoti aprašai. Aprašomi ANR vartotojai ir jų teisės. * Turi būti atliktas visų šios Techninės specifikacijos funkcinių ir nefunkcinių reikalavimų susiejimas su detalios analizės dokumento turiniu (skyriais, panaudos atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir realizuojamas kiekvienas šios Techninės specifikacijos reikalavimas. * Rezultatai turi būti suderinti su Perkančiąja organizacija. | Pagal suderintą terminą. |
|  | **Projektavimas** | Diegėjas   * parengia / atnaujina ANR projektavimo dokumentaciją; * parengia / atnaujina integracinių sąsajų specifikacijas; * bendradarbiauja su Valstybinės mokesčių inspekcijos ir Migracijos departamento prie Lietuvos Respublikos vidaus reikalų ministerijos atstovais rengiant / atnaujinant ir derinant modernizuojamo ANR dokumentaciją.   Perkančioji organizacija (pagal kompetenciją):   * suteikia reikalingą informaciją; * teikia pastabas ir rekomendacijas paslaugų rezultatams; * tvirtina etapo Diegėjo rezultatus. | * **Projektavimo dokumentai**. Projektavimo dokumente pateikiama / aktualizuojama informacija susijusi su ANR architektūros aprašymu fizinių komponentų ir programinių komponentų požiūriu (naudojamos technologijos (jų pavadinimai, versijos), informacinis vaizdas (duomenų bazės struktūros, duomenų bazių sąsajų schemos ir kt.), funkcinis vaizdas (ANR funkciniai vienetai, jų funkcijos, tarpusavio sąsajos, naudotojo sąsajos prototipai), integracinis vaizdas (sąsajos tarp vidinių ir išorinių sistemų, kuriamos sistemos atžvilgiu), operacinis vaizdas (sisteminiai procesai, algoritmai, periodiniai sisteminiai darbai ir pan.), dislokavimo vaizdas (programinių komponentų pasiskirstymas techninėje įrangoje), saugumo sprendimai, aukšto prieinamumo sprendimai, plečiamumo sprendimai ir kt.). * **Integracinių sąsajų specifikacijos**. Detalizuojama kiekvienos integracinės sąsajos paskirtis, realizavimo sprendimas, duomenys, duomenų formatai, siunčiamų ir gaunamų užklausų sudarymo taisyklės ir kt. * Rezultatai turi būti suderinti su Perkančiąja organizacija. | Pagal suderintą terminą. |
|  | **Kūrimas (konstravimas)** | Diegėjas:   * vykdo reikalingus programavimo ir programinio konfigūravimo darbus (savo kūrimo aplinkoje), įgyvendina funkcinius ir nefunkcinius reikalavimus; * atlieka komponentų (angl. *unit*) testavimą, vidinį saugumo testavimą, ANR vidinį testavimą, sąsajų su kitomis sistemomis ir registrais (integravimo) testavimą ir parengia vidinio testavimo ataskaitą. * vykdo modernizuojamo ANR demonstraciją.   Perkančioji organizacija (pagal kompetenciją):   * suteikia reikalingą informaciją; * suteikia informaciją apie gamybinę ir testavimo aplinkas; * peržiūri ir įvertina vidinio testavimo rezultatus; * teikia pastabas ir rekomendacijas Diegėjo parengtai dokumentacijai; * dalyvauja modernizuojamo ANR demonstracijose ir teikia pastabas bei rekomendacijas. | * **Vidinio testavimo ataskaita**, kurioje aprašyti atlikto vidinio testavimo rezultatai (apimtis, vykdymo metodika, testavimo tipai, procedūra, įėjimo/išėjimo kriterijai, testavimo aplinka), pateikiant informaciją apie ANR sritis, į kurias reikia atkreipti papildomą dėmesį testavimo metu. * **Atliktos ANR demonstracijos.** * **Parengta programinė įranga diegimui.** * Rezultatai turi būti suderinti su Perkančiąja organizacija. | Vidinio testavimo ataskaita turi būti pateikta bent prieš 5 dienas iki diegimo testavimo aplinkoje dienos.  ANR demonstracijos turi būti vykdomos nuolatos, pagal atskirai suderintą grafiką, kuris turi būti pateiktas Paslaugų teikimo reglamente. |
|  | **Diegimas testavimo aplinkoje** | Diegėjas:   * parengia ir pateikia programinę įrangą tinkamą įdiegimui Perkančiosios organizacijos testavimo aplinkoje; * įdiegia ANR Perkančiosios organizacijos testavimo aplinkoje; * vykdo (jei reikia) testavimui reikiamų duomenų įkėlimą į ANR duomenų bazę. * teikia informaciją Perkančiajai organizacijai apie programinės įrangos diegimo eigą ir rezultatus. * rengia priėmimo testavimo ir integracinių sąsajų testavimo scenarijus;   Perkančioji organizacija (pagal kompetenciją):   * suteikia reikalingą informaciją ir prieigą prie infrastruktūros, kuri reikalinga ANR įdiegimui; * kontroliuoja testavimo aplinką. | * **Sukurta programinė įranga** ir **įdiegta Perkančiosios organizacijos testavimo aplinkoje.** * **Parengti priėmimo testavimo scenarijai;**   Rezultatai turi būti suderinti su Perkančiąja organizacija. | Šis diegimo etapas turi būti baigtas iki priėmimo testavimo etapo pradžios. |
|  | **Priėmimo testavimas** | Diegėjas:   * parengia / atnaujina naudotojų vadovus (dokumentus): ANR naudojimo instrukciją ir ANR administravimo instrukciją; * parengia / atnaujina ANR administravimo dokumentus (įskaitant ANR diegimo procedūrą); * pateikia komentarus ANR saugos dokumentams, atsižvelgdamas į aktualių duomenų saugą ir kibernetinį saugumą reglamentuojančių teisės aktų reikalavimus; * atnaujina ANR techninį aprašymą (specifikaciją); * vykdo integracinių sąsajų testavimą. Vykdant šį testavimą bendradarbiauja su Valstybinės mokesčių inspekcijos ir Migracijos departamento prie Lietuvos Respublikos vidaus reikalų ministerijos atstovais siekiant tinkamai ištestuoti integracinių sąsajų veikimą; * vykdo priėmimo testavimą; * šalina užfiksuotus trūkumus (klaidas); * parengia priėmimo ir integracinių sąsajų testavimo ataskaitą.   Perkančioji organizacija (pagal kompetenciją):   * dalyvauja testavime; * priima programinę įrangą bandomajai eksploatacijai. | * **Sėkmingai atliktas priėmimo testavimas.** * **Sėkmingai atliktas integracinių sąsajų testavimas** (ANR – MAIS integracinė sąsaja ištestuota kartu su Projekto vykdytoju VMI) . * **Parengti / atnaujinti naudotojų vadovai (dokumentai).** * **Parengti / atnaujinti ANR administravimo dokumentai.** * **Pateikti komentarai ANR saugos dokumentams.** * **Parengta priėmimo testavimo ataskaita.** * **Atnaujintas ANR techninis aprašymas (specifikacija).** * Bandomajai eksploatacijai parengtas ANR. * Rezultatai turi būti suderinti su Perkančiąja organizacija. | Priėmimo testavimas turi būti atliktas iki bandomosios eksploatacijos pradžios pagal suderintą grafiką. |
|  | **Diegimas gamybinėje aplinkoje** | Diegėjas:   * parengia ir pateikia programinę įrangą tinkamą įdiegimui IRD gamybinėje aplinkoje. * konsultuoja Perkančiąją organizaciją programinės įrangos įdiegimo gamybinėje aplinkoje klausimais. * rengia bandomosios eksploatacijos planą.   Perkančioji organizacija:   * įdiegia programinę įrangą į gamybinės eksploatacijos aplinką. * teikia pastabas ir rekomendacijas bandomosios eksploatacijos planui | * **Sukurta programinė įranga ir įdiegta** gamybinės eksploatacijos aplinkoje. * Parengtas ir suderintas **bandomosios eksploatacijos planas**. * Rezultatai turi būti suderinti su Perkančiąja organizacija. | Šis diegimas gali vykti tik po sėkmingai įvykusio priėmimo testavimo.  Šis diegimo etapas turi būti baigtas iki bandomosios eksploatacijos pradžios. |
|  | **Bandomoji eksploatacija** | Diegėjas:   * teikia konsultacijas bandomosios eksploatacijos klausimais; * reaguoja ir pašalina eksploatacijos metu nustatytus defektus; * bendradarbiauja su Valstybinės mokesčių inspekcijos ir Migracijos departamento prie Lietuvos Respublikos vidaus reikalų ministerijos atstovais siekiant operatyviai išspręsti eksploatacijos metu su integracinių sąsajų veikimu susijusius trūkumus; * užtikrina ekspertų konsultavimą Perkančiosios organizacijos darbuotojams; * užtikrina ANR duomenų integralumą ir vientisumą; * atlieka reikiamus pakeitimus atsižvelgiant į atsparumo įsilaužimams ir našumo testavimo rezultatus; * parengia bandomosios eksploatacijos rezultatų ataskaitą; * parengia garantinės priežiūros procedūros dokumentus.   Perkančioji organizacija (pagal kompetenciją):   * dirba su įdiegtu ANR; * registruoja bandomosios eksploatacijos metu nustatytas klaidas; * vykdo bandomosios eksploatacijos metu nustatytų problemų šalinimo kontrolę. | * Parengta **bandomosios eksploatacijos ataskaita**; * **Pašalintos bandomosios eksploatacijos metu nustatytos klaidos**. Diegėjas bandomosios eksploatacijos metu pagal suderintą klaidų šalinimo grafiką turi šalinti visus ANR trūkumus, užregistruotus bandomosios eksploatacijos problemų registre; * **Suteiktos konsultacijos**; * Sėkmingai **įvykdyta bandomoji eksploatacija**. * **Parengtas garantinės priežiūros procedūros dokumentas** (įskaitant ANR pakeitimų valdymo procedūrą). Dokumente turi būti aprašytas garantinės priežiūros teikimo būdas, detalizuotos garantinės priežiūros teikimo sąlygos, Diegėjo atsakomybė, Perkančiosios organizacijos atsakomybė, kontaktinė informacija, papildomos tvarkos (eskalavimo, klaidų registravimo, konsultavimo)). Detalūs reikalavimai garantinei priežiūrai pateikti 7.8.7 skyrelyje. * **Atlikti reikiami pakeitimai** atsižvelgiant į atsparumo įsilaužimams ir našumo testavimo rezultatus. * Rezultatai turi būti suderinti su Perkančiąja organizacija. | Bandomoji eksploatacija turi trukti ne trumpiau nei 1 mėnesį.  Garantinės priežiūros procedūros dokumentas turi būti pateiktas ir suderintas likus 1 mėnesiui iki visų paslaugų pagal Sutartį (išskyrus garantinį aptarnavimą) suteikimo termino pabaigos. |
|  | **IS pridavimas** | Diegėjas:   * parengia ir pateikia galutinį perdavimo ir priėmimo aktą; * pateikia visų parengtų / atnaujintų dokumentų galutines suderintas versijas; * pateikia sukurtos programinės įrangos išeities tekstus. | Pasirašytas galutinis perdavimo ir priėmimo aktas. | Galutiniai išeities tekstai į repozitoriją patalpinami per 5 d. d. po sėkmingai įvykdytos bandomosios eksploatacijos pabaigos. |
|  | **Garantinė priežiūra** | Diegėjas teikia garantinę priežiūrą sutarties galiojimo metu ir 24 mėnesius nuo paskutinio pagal sutartį paslaugų perdavimo-priėmimo akto pasirašymo dienos. | Teikiami garantinės priežiūros įsipareigojimai.  Rezultatai turi būti suderinti su Perkančiąja organizacija. | Garantinė priežiūra sutarties galiojimo metu ir 24 mėnesius nuo paskutinio pagal sutartį paslaugų perdavimo-priėmimo akto pasirašymo dienos. |
|  | **Viso projekto metu** | | | |
|  | **Ataskaitų rengimas** | Diegėjas:   * rengia ANR modernizavimo eigos ataskaitą ne rečiau, kaip kartą per du mėnesius; * rengia galutinę Paslaugų įvykdymo ataskaitą (po bandomosios eksploatacijos).   Perkančioji organizacija (pagal kompetenciją):   * pateikia pastabas ir rekomendacijas ataskaitoms. | **Parengtos tarpinės ataskaitos**. Ataskaitose išdėstoma (neapsiribojant):   * pasiekti rezultatai, vykdomos veiklos ir jų progresas ANR modernizavimo grafiko atžvilgiu; * rizikos, kritiniai faktoriai ir numatomi veiksmai, prognozės ir kitos projekto įgyvendinimui svarbios aplinkybės; * ANR modernizavimo grafiko pakeitimai. * **Galutinė paslaugų įvykdymo ataskaita**, kuri apima projekto eigos ir rezultatų vertinimą, faktinį rezultatų palyginimą su planu ir neatitikimų įvertinimą.   Rezultatai turi būti suderinti su Perkančiąja organizacija. | Visą ANR modernizavimo laikotarpį.  Galutinė paslaugų įvykdymo ataskaita teikiama per 5 darbo dienas nuo visų paslaugų pagal šią Techninę specifikaciją (išskyrus garantinį aptarnavimą) suteikimo. |

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktorė  Viktorija Rūkštelė | **PASLAUGŲ TEIKĖJAS**  **UAB „Insoft“**  Direktorius    Mindaugas Mikulėnas |