# Paveikslėlis, kuriame yra tekstas, ekrano kopija, Šriftas, Elektrinė mėlyna spalva Automatiškai sugeneruotas aprašymas

Administracinių nusižengimų registro programinės įrangos ir integracijos su Mokesčių apskaitos informacine sistema modernizavimo paslaugos (PPR-738)

# PASLAUGŲ VIEŠOJO PIRKIMO–PARDAVIMO SUTARTIS

##### 2025 m. sausio 27 d. Nr. 15R-36

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas**), atstovaujamas direktorės Viktorijos Rūkštelės, ir **UAB** **„Insoft“**  (toliau – **Paslaugų teikėjas, Tiekėjas**), atstovaujama direktoriaus Mindaugo Mikulėno, toliau kartu ar atskirai vadinamos Šalimis, vadovaudamosi Išteklių agentūros prie Lietuvos Respublikos vidaus reikalų ministerijos Viešųjų pirkimų komisijos 2025 m. sausio 15 d. posėdžio protokolu Nr. P-13, sudaro šią paslaugų viešojo pirkimo-pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis suteikti Administracinių nusižengimų registro (toliau – ANR) programinės įrangos ir integracijos su Mokesčių apskaitos informacine sistema (toliau – MAIS) (toliau – ANR PĮ) modernizavimo ir jos įdiegimo, pagal Techninės specifikacijos (toliau – Sutarties 1 priedas) 6 skyriuje „Funkcinių reikalavimų aprašymas“ ir 7 skyriuje „Nefunkciniai reikalavimai“ nurodytus funkcinius ir nefunkcinius reikalavimus, paslaugas (toliau – paslaugos), kurių specifikacija nurodyta Sutarties 1 priede, o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

1.2. Paslaugos apima garantinę priežiūrą sukurtai / modifikuotai ANR PĮ nuo šios įrangos perdavimo-priėmimo akto pasirašymo dienos Sutarties galiojimo laikotarpiu ir 24 (dvidešimt keturis) mėnesius nuo paskutinio pagal Sutartį paslaugų perdavimo-priėmimo akto pasirašymo dienos.

1.3. Paslaugos apima iki 185 valandų ANR PĮ papildomų paslaugų, kurioms reikalavimai nustatyti Sutarties 1 priedo 7.8.8 skyriuje „Reikalavimai papildomoms paslaugoms / nenumatytiems darbams“ pagal Kliento poreikį.

1.4. Paslaugų savybės ir kita informacija apie paslaugas detalizuojama Sutarties 1 priede, kuris yra neatskiriama Sutarties dalis. Paslaugų teikėjas, vykdydamas Sutartį, privalo vadovautis Sutarties 1 priedo sąlygomis, įvykdyti visus joje nurodytus reikalavimus.

**2. SUTARTIES KAINA, PASLAUGŲ PERDAVIMAS – PRIĖMIMAS IR ATSISKAITYMO TVARKA**

2.1. Sutarties kaina – **iki 812 575,50 Eur (aštuonių šimtų dvylikos tūkstančių penkių šimtų septyniasdešimt penkių eurų penkiasdešimt centų),**įskaitant pridėtinės vertės mokestį (toliau – PVM) (Pradinės Sutarties vertė(Sutarties kaina be PVM) **– iki 671 550,00 Eur (šešių šimtų septyniasdešimt vieno tūkstančio penkių šimtų penkiasdešimt eurų nulio centų)** be PVM). Detalios paslaugų kainos (įkainiai):

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Paslaugos** | **Mato vnt.** | **Kie-kis** | **Kaina / įkainis Eur be PVM** | **Suma Eur be PVM**  **(4x5)** | **Suma Eur su PVM** |
| *1* | *2* | *3* | *4* | *5* | *6* | *7* |
|  | Administracinių nusižengimų registro programinės įrangos ir integracijos su Mokesčių apskaitos informacine sistema modernizavimas ir įdiegimas (pagal reikalavimus, nurodytus Sutarties 1 priedo 6 skyriuje „Funkcinių reikalavimų aprašymas“ ir 7 skyriuje „Nefunkciniai reikalavimai“) | | | | | |
| 1. | **Administracinių nusižengimų registro programinės įrangos ir integracijos su Mokesčių apskaitos informacine sistema modernizavimo paslaugos** | Vnt. | 1 | 666 000,00 | 666 000,00 | 805 860,00 |
|  | Administracinių nusižengimų registro programinės įrangos priežiūros paslaugos, nurodytos Sutarties 1 priedo 7.8.8 skyriuje „Reikalavimai papildomoms paslaugoms / nenumatytiems darbams“ | | | | | |
| 1. 2. | **Administracinių nusižengimų registro programinės įrangos ir integracijos su Mokesčių apskaitos informacine sistema papildomos paslaugos** **užsakytiems pakeitimams ir patobulinimams atlikti (pagal paslaugų valandinį įkainį)** | Val. | 185\* | 30,00 | 5 550,00 | 6 715,50 |
| **Bendra Sutarties kaina (1-2 punktų suma)** | | | | | **671 550,00** | **812 575,50** |

\* Nurodytas maksimalus valandų skaičius. Klientas paslaugas įsigys pagal poreikį ir neįsipareigoja įsigyti visos paslaugų apimties.

2.2. Į Sutarties kainą / paslaugų kainas (įkainius) įskaitomi visi mokesčiai ir rinkliavos, vertimo, garantinės priežiūros paslaugų kaina, bei kitos išlaidos, susijusios su tinkamu Sutarties vykdymu (įskaitant ir sąskaitų teikimo elektroniniu būdu išlaidas).

2.3. Sutarties kaina negali būti keičiama per visą Sutarties galiojimo laiką, išskyrus Sutartyje numatytus atvejus.

2.4. Paslaugų perdavimas-priėmimas:

2.4.1. tinkamai ir faktiškai suteiktų paslaugų perdavimas ir priėmimas įforminamas Sutartyje nustatytos formos (Sutarties 4 ar 6 priedas) paslaugų perdavimo–priėmimo aktais, kurie Sutartyje nustatyta tvarka pasirašomi Paslaugų teikėjo ir Kliento ir tik dėl tokių paslaugų, kurios atitinka Sutartyje ir Sutarties 1 priede nurodytus reikalavimus;

2.4.2. paslaugų, nurodytų Sutarties 1 priedo 6 skyriuje „Funkcinių reikalavimų aprašymas“ ir 7 skyriuje „Nefunkciniai reikalavimai“, priėmimas–perdavimas įforminamas priėmimo–perdavimo aktu Sutarties 6 priedas), kurį pasirašo Klientas ir Paslaugų teikėjas. Visos ANR PĮ sukūrimo paslaugos (paslaugų rezultatai) yra priimamos pasirašant galutinį ANR PĮ modernizavimo paslaugų priėmimo-perdavimo aktą;

2.4.3. ANR PĮ priežiūros paslaugos, nurodytos Sutarties 1 priedo 7.8.8 skyriuje „Reikalavimai papildomoms paslaugoms / nenumatytiems darbams“, užsakomos esant poreikiui, užpildant Sutartyje nustatytos formos paraišką (Sutarties 5 priedas). Pagal kiekvieną paraišką atliktų paslaugų priėmimas–perdavimas įforminamas Sutartyje nustatytos formos priėmimo–perdavimo aktu (Sutarties 4 priedas), kurį pasirašo Klientas ir Paslaugų teikėjas;

2.4.4. Šalių pasirašyti paslaugų priėmimo-perdavimo aktai yra pagrindas PVM sąskaitai faktūrai išrašyti.

2.5. Už tinkamai ir faktiškai suteiktas paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 5 (penkias) darbo dienas nuo Projekto „Vienas langelis prievolėms valstybei sumokėti“ Nr. 04-012-P-0001, finansuojamo 2021‒2027 metų Europos Sąjungos fondų ir (arba) Ekonomikos gaivinimo ir atsparumo didinimo priemonės ir Lietuvos Respublikos valstybės biudžeto lėšomis, finansinės paramos lėšų gavimo į Kliento sąskaitą, bet ne vėliau kaip per 30 (trisdešimt) dienų nuo paslaugų priėmimo–perdavimo akto pasirašymo ir teisingos PVM sąskaitos-faktūros gavimo dienos. Paslaugų teikėjas PVM sąskaitas faktūras turi pateikti elektroniniu būdu, kaip numatyta Lietuvos Respublikos viešųjų pirkimų įstatymo 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientas turi teisę nevykdyti mokėjimo.

2.6. Paslaugų tiekėjui, jo prašymu, gali būti mokamas ne daugiau kaip 30 (trisdešimties) procentų avansas nuo Sutarties kainos su PVM. Avansas, Paslaugų tiekėjui prašant, bus mokamas mokėjimo pavedimu, pinigus pervedant į Paslaugų tiekėjo atsiskaitomąją sąskaitą ne vėliau kaip per 30 (trisdešimt) dienų nuo tiekėjo išankstinės sąskaitos nurodytai sumai pateikimo bei avanso užtikrinimo, t. y. banko garantijos, draudimo bendrovės laidavimo draudimo rašto, visai avanso sumai, pateikimo. Avansas yra įskaitomas į Sutarties kainą. Avansas atskaitomas atsiskaitant už suteiktas paslaugas. Avanso grąžinimo garantija turi būti užtikrinta banko garantija, draudimo bendrovės laidavimo raštu, kuriame būtų nurodyta privaloma sąlyga pagal pirmą pareikalavimą (esminės užtikrinimo sąlygos yra – užtikrinimo suma, besąlygiškumas (t. y. Klientui užtenka nurodyti sąlygą (-as), kurias Paslaugų tiekėjas pažeidė, bet ji neprivalo pagrįsti reikalavime nurodytos Sutarties sąlygos visiško ar dalinio nevykdymo ar netinkamo vykdymo), Paslaugų tiekėjo rekvizitai, galiojimo laikas – ne trumpiau kaip vienas mėnuo po Paslaugų tiekėjo prisiimtų sutartinių įsipareigojimų įvykdymo termino pabaigos, sutikimas sumokėti užtikrinimo sumą ne ginčo tvarka per ne vėlesnį nei 20 darbo dienų terminą, užtikrinimas privalo būti tinkamai pasirašytas ir patvirtintas). Paslaugų tiekėjas banko garantiją, draudimo bendrovės laidavimo draudimo raštą turi iš anksto suderinti su Klientu. Sumokėto avanso suma išskaitoma iš pirmo pagal Sutartį atliekamo mokėjimo, jei jo neužtenka, tai iš vėlesnių mokėjimų. Paslaugų tiekėjui nepateikus reikalavimus atitinkančios banko garantijos ar draudimo bendrovės laidavimo draudimo rašto, avansas nebus išmokamas, tačiau Sutartis lieka galioti ir mokėjimai atliekami Sutarties 2.5 papunktyje numatyta tvarka.

2.7. Sutarties kaina / įkainis jos galiojimo laikotarpiu perskaičiuojama (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos Sutarties kainai. Raštiškai susitarus Paslaugų tiekėjui ir Klientui ne vėliau kaip iki paskutinio paslaugų perdavimo – priėmimo akto pasirašymo dienos, perskaičiuojama tik ta Sutarties kainos dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kaina/įkainis perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/įkainiams. Klientas taip pat turi teisę inicijuoti Sutarties kainos perskaičiavimą dėl pasikeitusio (padidėjusio ar sumažėjusio) PVM. Sutarties kainos/įkainių perskaičiavimas įforminamas Sutarties šalių pasirašomu susitarimu, kuriame užfiksuojama perskaičiuota Sutarties kaina bei šio perskaičiavimo įsigaliojimo sąlygos. Sutarties kainos/įkainių perskaičiavimas dėl kitų mokesčių pasikeitimo nebus atliekamas.

2.8. Sutartyje numatytos paslaugų teikimo kainos gali būti perskaičiuojamos, jeigu Valstybės duomenų agentūros (www.stat.gov.lt) kas ketvirtį skelbiamo Ūkio subjektams suteiktų paslaugų kainų indekso J62. Kompiuterių programavimo, konsultacinė ir susijusi veikla pokytis (k), apskaičiuotas kaip nustatyta Sutarties 2.10 papunktyje, yra didesnis kaip 5 %. Atlikdamos perskaičiavimą šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.9. Perskaičiuotos kainos taikomos paslaugoms, kurios užsakomos ar pagal sutarties šalių pasirašytą grafiką suteikiamos po to, kai šalys sudaro susitarimą dėl kainų perskaičiavimo.

2.10. Nauji įkainiai apskaičiuojami pagal formulę:

a1=a+(k/100×a), kur

a – vieneto kaina (Eur be PVM)) (jei ji jau buvo perskaičiuota, tai po paskutinio perskaičiavimo).

a1 – perskaičiuota (pakeista) vieneto kaina (Eur be PVM)

k – Pagal Ūkio subjektams suteiktų paslaugų kainų indeksą J62. Kompiuterių programavimo, konsultacinė ir susijusi veikla apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur

– kreipimosi dėl kainos perskaičiavimo išsiuntimo kitai Šaliai datą naujausias paskelbtas Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla indeksas.

– laikotarpio pradžios datos (mėnesio) Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla pokytis vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.11. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas vieneto kaina „a“ suapvalinama iki dviejų skaitmenų po kablelio.

2.12. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

2.13. Pirmosios peržiūros terminas netaikomas ir peržiūros dažnumas nėra ribojamas.

2.14. Sutarties 2.8-2.13 papunkčiuose numatytas Sutarties kainų perskaičiavimas įforminamas sutarties šalių pasirašomu susitarimu, kuriame užfiksuojami perskaičiuoti Sutarties įkainiai bei šio perskaičiavimo įsigaliojimo sąlygos, esant poreikiui ir perskaičiuota Sutarties kaina. Šalys taip pat privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k).

2.15. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų sutartyje numatytų, tačiau dar nesuteiktų paslaugų ir privalo apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios Paslaugų teikėjo sankcijos, kylančios dėl sutartinių įsipareigojimų nevykdymo.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1.Sutartyje ir Sutarties 1 priede nustatyta tvarka ir sąlygomis suteikti Sutarties ir Sutarties 1 priedo reikalavimus atitinkančias paslaugas nuo Sutarties įsigaliojimo dienos iki 2026 m. birželio 30 d., adresu: Šventaragio g. 2, Vilnius, Lietuva, šiais paslaugų teikimo terminais:

3.1.1.1. funkciniai reikalavimai ANR PĮ modernizavimui ir jos įdiegimui pagal Sutarties 1 priedo 6 skyriuje „Funkcinių reikalavimų aprašymas“ nurodytus reikalavimus, turi būti sukurti pagal suderintą su Klientu paslaugų teikimo grafiką iki 2026 m. gegužės 30 d. Paslaugų teikimo grafikas (projekto veiklų tvarkaraštis) suderinamas su Klientu per 10 (dešimt) darbo dienų nuo Sutarties įsigaliojimo dienos;

3.1.1.2. Klientas, esant poreikiui, gali užsakyti iki 185 val. ANR PĮ papildomų paslaugų (Sutarties 1 priedo 7.8.8 skyrius „Reikalavimai papildomoms paslaugoms / nenumatytiems darbams“). Klientas neįsipareigoja įsigyti iš Paslaugų teikėjo viso nurodyto ANR PĮ papildomų paslaugų kiekio. Šios paslaugos turi būti teikiamos iki 2026 m. gegužės 30 d.;

3.1.1.3. suteikta garantinė priežiūra sukurtai / modifikuotai ANR PĮ nuo šios įrangos perdavimo-priėmimo akto pasirašymo dienos Sutarties galiojimo laikotarpiu ir 24 (dvidešimt keturis) mėnesius nuo paskutinio pagal Sutartį paslaugų perdavimo-priėmimo akto pasirašymo dienos;

3.1.2. teikti garantinę priežiūrą pagal Sutarties 1 priedo 7.8.7 skyriuje „Reikalavimai ANR garantinei priežiūrai“ nustatytus reikalavimus sukurtai ir / ar modifikuotai ANR PĮ nuo konkrečios paslaugos rezultatų perdavimo–priėmimo akto pasirašymo dienos Sutarties galiojimo metu ir 24 (dvidešimt keturis) mėnesius nuo paskutinio pagal Sutartį paslaugų perdavimo-priėmimo akto pasirašymo dienos;

3.1.3. Sutartyje nustatyta tvarka pateikti Klientui pasirašytus paslaugų perdavimo–priėmimo aktus bei PVM sąskaitas faktūras;

3.1.4. laikytis Civilinio kodekso (toliau – CK) bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Klientui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.5. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.6. nedelsdamas (ne vėliau kaip per 3 (tris) darbo dienas) raštu informuoti Klientą:

3.1.6.1. jei laiku negali suteikti paslaugų;

3.1.6.2. apie pasikeitusius savo rekvizitus, teisinį statusą, paskirtą atstovą;

3.1.7. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.8. gavęs Sutarties 3.2.3 papunktyje numatytą Kliento raštišką atsisakymą priimti paslaugas, per Kliento nurodytą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.9. užtikrinti, kad Sutartį visą Sutarties galiojimo laikotarpį vykdys Paslaugų teikėjo pasiūlyme (formoje kvalifikacijai) (pridedama) nurodyti ir Sutarties reikalavimus atitinkantys specialistai. Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) ar pasitelkiami papildomi specialistai tik gavus rašytinį Kliento sutikimą. Keičiami specialistai ar naujai pasitelkiami papildomi specialistai turi atitikti šiuos kvalifikacijos reikalavimus (jei keičiami specialistai, kurių kvalifikacija buvo vertinama nustatant pirkimo laimėtoją, tai keičiamo specialisto kvalifikacija ir patirtis turi atitikti pasiūlyme nurodyto, keičiamo specialisto kvalifikaciją ir patirtį):

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| **Techninis ir profesinis pajėgumas** | | |
| 1. | Paslaugų teikėjas Sutarties vykdymui privalo turėti ne mažiau kaip nurodyta kvalifikuotų specialistų (ekspertų), kurie atitiktų žemiau nurodytus reikalavimus.  Vienas specialistas (ekspertas) gali vykdyti daugiau nei vienos srities specialisto (eksperto) funkcijas, jei jo kvalifikacija atitinka tos pozicijos specialistui (ekspertui) keliamus reikalavimus. | Pateikiami reikalaujamą patirtį ir kvalifikaciją įrodantys dokumentai:  1) Paslaugų teikėjo siūlomų specialistų (ekspertų) sąrašas (pirkimo dokumentų Bendrųjų sąlygų (1 IA PD BS) 15.4 punkte nurodytu atveju užpildyti 2 lentelę 6 IA PD FK formoje), nurodant poziciją į kurią siūlomas ir kurio specialisto (eksperto) reikalavimus atitinka bei specialisto (eksperto) patirties (jeigu reikalavimas patirčiai keliamas), vykdant reikalavimuose nurodytas veiklas, aprašymas (vykdytos sutarties pavadinimas, data ir Nr., sutarties aprašymas, užsakovo duomenys, sutarties pradžia ir pabaiga (nurodant metus ir mėnesį), specialisto (eksperto) vykdytos veiklos/rolė, specifinė patirtis reikalaujamoje srityje);  2) kiekvieno Paslaugų teikėjo siūlomo specialisto (eksperto) kvalifikaciją įrodantys galiojantys sertifikatai arba lygiaverčiai tarptautiniu mastu pripažįstami, reikalaujamą kvalifikaciją įrodantys dokumentai, arba kiti lygiaverčiai įrodymai. Jeigu pateikiamas lygiavertis dokumentas, jo lygiavertiškumą įrodyti turi Paslaugų teikėjas. Mokymų kursų išklausymo pažymėjimai nevertinami;  3) dokumentas/ai, patvirtinantis/ys, specialisto (eksperto) esamus santykius su tiekėju. Jei specialistas (ekspertas) yra tiekėjo darbuotojas, tuomet užtenka tai pažymėti dokumento 6 IA PD FK 2 lentelėje, tačiau jei specialistas (ekspertas) yra ne Paslaugų teikėjo darbuotojas, Paslaugų teikėjas privalo ne tik tai pažymėti aukščiau minimoje lentelėje, tačiau ir pateikti pirkimo dokumentų Bendrųjų sąlygų (1 IA PD BS) 7.2-7.3 punktuose nurodytą informaciją.  Pastaba. Klientas, siekdamas įsitikinti arba patikslinti pateiktą informaciją, gali atskiru prašymu paprašyti pateikti nurodytų sutarčių patvirtintas kopijas arba išrašus iš sutarčių bei pirkimo objektą apibūdinančius dokumentus, taip pat gali žodžiu ar raštu tikrinti šią informaciją tiesiogiai pas sutarčių sąraše nurodytus paslaugų gavėjus.  *Pateikiami skenuoti dokumentai elektroninėje formoje.* |
| 1.1 | **Ekspertas Nr. 1** – Projekto vadovas:  - turi tarptautiniu mastu pripažįstamą projektų vadovo kvalifikaciją, patvirtintą PMP arba Prince 2 sertifikatu, arba lygiaverčiais sertifikatais, arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais;  - per paskutiniuosius 5 (penkis) metus iki pasiūlymo pateikimo termino pabaigos turi turėti vadovavimo informacinių sistemų ar registrų kūrimo ir diegimo arba modernizavimo, arba priežiūros projektams darbo patirtį ne mažiau kaip 1 (viename) sėkmingai įvykdytame (baigtame) projekte/sutartyje. |  |
| 1.2. | **Ekspertas Nr. 2** – Informacinių sistemų architektas:  - turi tarptautiniu mastu pripažįstamą informacinių sistemų architekto kvalifikaciją, patvirtintą TOGAF Certified arba Oracle Certified Master Java EE Enterprise Architect sertifikatu, arba lygiaverčiais sertifikatais, arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais. |  |
| 1.3. | **Ekspertas Nr. 3** – Veiklos procesų analizės ekspertas:  - turi tarptautiniu mastu pripažįstamą veiklos procesų analitiko kvalifikaciją, patvirtintą OMG-Certified UML Professional ar OCEB BPMN, ar IBM Object Oriented Analysis and Design sertifikatu, arba lygiaverčiais sertifikatais, arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais. |  |
| 1.4. | **Ekspertas Nr. 4** – Sistemų integravimo ekspertas:  - turi tarptautiniu mastu pripažįstamą sistemų integravimo eksperto kvalifikaciją, patvirtintą Oracle SOA Suite 11g Certified Implementation Specialist arba Oracle Certified Expert, Java EE 6 Web Services Developer sertifikatu, arba lygiaverčiais sertifikatais, arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais. |  |
| 1.5. | **Ekspertas Nr. 5 –** Programuotojas:  - turi tarptautiniu mastu pripažįstamą programuotojo kvalifikaciją, patvirtintą Oracle Certified Associate Java SE Programmer sertifikatu ar lygiaverčiu sertifikatu, arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais;  - turintis programuotojo darbo patirtį bent 1 įvykdytoje registro ar informacinės sistemos kūrimo ir įdiegimo arba modernizavimo, arba priežiūros paslaugų teikimo sutartyje (projekte), kurios (-io) apimtyje kuriant ir diegiant arba modernizuojant, arba prižiūrint informacinę sistemą ar registrą, registras ar informacinė sistema turėjo integraciją bent su 1 informacine sistema ar registru ir buvo panaudotos informacinės sistemos ar registro duomenų mainų integracines sąsajos, paremtos atvirais duomenų apsikeitimo standartais, kurių integravimui su kitomis informacinėmis sistemomis konstruoti buvo naudojamos tinklinės paslaugos *(angl. web-services)* (WSDL arba lygiaverte kalba aprašytos tinklinės paslaugos, teikiamos SOAP ar lygiaverčiu protokolu ir vykdomos keičiantis XML ar lygiaverčio formato pranešimais). |  |
| 1.6 | **Ekspertas Nr. 6** – Informacinių sistemų testavimo ekspertas:  - turi tarptautiniu mastu pripažįstamą testuotojo kvalifikaciją, patvirtintą ISTQB Certified Tester, Advanced Level (Test Manager) arba ISEB Intermediate Certificate in Software Testing sertifikatu, arba lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais. |  |
| 1.7. | **EkspertasNr. 7 *–*** Informacines sistemos saugos specialistas:  - turi tarptautiniu mastu pripažįstamą informacinių sistemų saugos specialisto kvalifikaciją, patvirtintą Certified Information Systems Security Professional (CISSP) arba CISA, arba CompTIA Security+, arba Certified Information Security Manager (CISM) sertifikatu, arba lygiaverčiais sertifikatais, arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais arba kitais lygiaverčiais įrodymais. |  |

3.1.10. vykdyti nuolatines vertimo žodžiu ir raštu paslaugas, jei Paslaugų teikėjo siūlomi specialistai nemoka lietuvių kalbos;

3.1.11. nuo priėmimo–perdavimo aktų pasirašymo dienos suteiktų paslaugų nuosavybės teisę perleisti Klientui;

3.1.12. Sutarties vykdymo laikotarpiui turėti palaikymo tarnybą (angl. HelpDesk) ar įvykių registravimo sistemą, kuri turi suteikti galimybes Klientui registruoti incidentus įvairiais klausimais;

3.1.13. neteikti jokios su Sutartimi susijusios informacijos Rusijos Federacijos, Baltarusijos Respublikos ir Kinijos Liaudies Respublikos subjektams (ar jiems atstovaujantiems asmenims) ir užtikrinti, kad Sutarčiai įgyvendinti (t. y. paslaugoms teikti) nebūtų pasitelkiami subjektai iš valstybių ar teritorijų, nurodytų sąraše, patvirtintame Lietuvos Respublikos Vyriausybės 2022 m. kovo 30 d. nutarimo Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“ 1.2 papunkčiu.

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. bendradarbiauti su Paslaugų teikėju, suteikti jam informaciją ir sudaryti sąlygas, reikalingas tinkamam Sutarties įvykdymui;

3.2.3. ne vėliau kaip per 10 (dešimt) dienų nuo Paslaugų teikėjo pasirašyto paslaugų perdavimo–priėmimo akto (aktų) gavimo dienos priimti faktiškai ir tinkamai suteiktas paslaugas, pasirašydamas paslaugų perdavimo–priėmimo aktą (aktus), arba raštu informuoti Paslaugų teikėją apie atsisakymą priimti paslaugas, nurodydamas suteiktų paslaugų trūkumus ir sprendimą, nurodytą Sutarties 4.2.2 papunktyje;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas (ne vėliau kaip per 3 (tris) darbo dienas) raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys privalo laikytis konfidencialumo įsipareigojimų. Konfidencialia informacija laikoma informacija, kurią Šalis pažymėjo ar kitaip raštu nurodė kaip privačią ar konfidencialią arba informaciją, kurią remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų Šalių veikla bei šios Sutarties vykdymu. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo, Paslaugų teikėjas turi pateikti Klientui jo specialistų (atsakingų už sutarties vykdymą asmenų), vykdysiančių Sutartį, pasirašytus konfidencialumo pasižadėjimus neatskleisti informacijos, kuri taps žinoma vykdant sutartį (Sutarties 3 priedas). Jei Paslaugų teikėjas keičia ar skiria papildomą specialistą sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas neatskleisti informacijos, kuri taps žinoma vykdant Sutartį.

3.4. Asmens duomenų tvarkymo susitarimą (Sutarties 2 priedas) Paslaugų teikėjas ir Klientas pasirašo per 5 (penkias) darbo dienas nuo Sutarties įsigaliojimo dienos.

3.5. Visi rezultatai ir su jais susijusios teisės, įgytos vykdant Sutartį, įskaitant autorines turtines ir kitas intelektinės ar pramoninės nuosavybės teises išskyrus asmenines neturtines teises į intelektinės veiklos rezultatus, yra Kliento nuosavybė, kurią Klientas gali naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų. Be išankstinio raštiško Kliento sutikimo Paslaugų teikėjas negali publikuoti straipsnių apie paslaugas, jais remtis teikdamas bet kokias paslaugas kitiems ar atskleisti iš Kliento gautą informaciją. Paslaugų teikėjas garantuoja nuostolių atlyginimą Klientui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas atsiranda dėl Kliento kaltės.

3.6. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą nuo raštiškų pastabų gavimo dienos;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo.

4.3. priskaičiuotų delspinigių suma mažinti savo piniginę prievolę Paslaugų teikėjui.

4.4. Kitos Šalių teisės nurodytos Sutarties prieduose.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS) IR TIESIOGINIS ATSISKAITYMAS**

6.1. Paslaugų teikėjas Sutarties vykdymui gali pasitelkti:

6.1.1. savo pasiūlyme nurodytus ūkio subjektus, kuriais grindžiama Paslaugų teikėjo kvalifikacija (UAB ,,Allianta“, Rolandą Launikonį, Agnę Gaižutienę);

6.1.2. subteikėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugų teikėjui nebuvo žinomi kiti subteikėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties vykdymo pradžios Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

6.2. Subtiekėjo ar ūkio subjekto, kuriuo grindžiama paslaugų teikėjo kvalifikacija, ar subteikėjo pasitelkimas nekeičia Paslaugų teikėjo atsakomybės dėl Sutarties įvykdymo.

6.3. Paslaugų teikėjas gali pakeisti ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija) ir subteikėjus, jeigu Sutarties vykdymo metu jie:

6.3.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.3.2. Paslaugų teikėjo pasiūlyme nurodyto subtiekėjo ar ūkio subjekto, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose vadovaujantis Lietuvos Respublikos viešųjų pirkimų įstatymo 46 straipsniu nustatytų pašalinimo pagrindų.

6.4. Apie ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų keitimą ar naujų papildomų subteikėjų pasitelkimą Paslaugų teikėjas iš anksto raštu turi informuoti Klientą, nurodydamas ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų pakeitimo ar naujų papildomų subteikėjų pasitelkimo priežastis ir būsimus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus. Pasitelkdamas ir vėliau keisdamas ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus Paslaugų teikėjas turi užtikrinti, kad ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai yra pajėgūs ir kompetentingi tinkamam jiems pavestų užduočių vykdymui. Ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai gali būti keičiami ar pasitelkiami nauji papildomi subtiekėjai tik gavus rašytinį Kliento sutikimą. Jeigu keičiami Paslaugų teikėjo pasiūlyme nurodyti ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), Paslaugų teikėjas privalo pateikti jų pašalinimo pagrindų nebuvimą, kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu juos pakeisti. Prieš duodamas sutikimą keisti Paslaugų teikėjo pasiūlyme nurodytus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), Klientas privalo patikrinti naujų, Paslaugų teikėjo pasiūlyme nenurodytų, ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), pašalinimo pagrindų nebuvimą ir kvalifikacijos atitiktį, taip pat atlikti patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir paslaugų tiekėjas turės pateikti tokiai patikrai atlikti reikalingus dokumentus. Prieš duodamas sutikimą keisti Paslaugų teikėjo pasiūlyme nurodytus subteikėjus ar pasitelkti naujus papildomus subteikėjus, Klientas privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turės atitikti šiuos kvalifikacinius reikalavimus:

|  |  |  |
| --- | --- | --- |
| **Reikalavimai, susiję su nacionaliniu saugumu** | | |
| 6.4.1. | Paslaugų teikėjas (jo pasitelkiamas jungtinės veiklos partneris) ir jo pasitelkiami subtiekėjai negali kelti grėsmės nacionaliniam saugumui, kai ketinamos sudaryti sutarties pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. | Duomenys bus tikrinami pagal iš kompetentingų institucijų gautą informaciją, VPĮ 47 straipsnio 8 dalyje nustatyta tvarka.  Paslaugų teikėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus. |
| 6.4.2. | Paslaugų teikėjas neturi interesų, galinčių kelti grėsmę nacionaliniam saugumui. Klientas draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais yra remiamasi, kurie patys ar juos kontroliuojantys asmenys yra registruoti (jeigu Paslaugų teikėjas, jo subteikėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose. | Klientas iš Paslaugų teikėjo reikalauja šių (vieno ar kelių) dokumentų:  juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus Klientui priimtinus dokumentus. |

6.5. Tiesioginis atsiskaitymas su ūkio subjektais, kuriais grindžiama Paslaugų teikėjo kvalifikacija, ar subteikėjais nenumatomas.

**7. SUTARTIES ĮVYKDYMO UŽTIKRINIMAS**

7.1. Sutarties įvykdymo užtikrinimas. Sutarties įvykdymas privalo būti užtikrintas pateikiant pirmo pareikalavimo neatšaukiamą besąlyginę Lietuvos Respublikoje ar užsienio valstybėje registruoto banko garantiją (originalą) ar draudimo bendrovės laidavimo draudimo raštą. Sutarties įvykdymo užtikrinimo vertė turi būti ne mažesnė kaip 5 (penki) procentai pradinės Sutarties vertės (Sutarties kainos be PVM).

7.2. Sutarties įvykdymo užtikrinimas turi būti pateiktas (turi būti pateiktas ir draudimo įmokos apmokėjimą patvirtinantis dokumentas, jei sutarties įvykdymas užtikrinimas draudimo bendrovės laidavimo draudimo raštu) ne vėliau kaip per 10 (dešimt) darbo dienų po Sutarties pasirašymo. Sutarties įvykdymo užtikrinimas turi galioti visą Sutarties galiojimo terminą. Pratęsus Sutartį, Paslaugų teikėjas nedelsdamas pateikia naują ar pratęsia galiojantį Sutarties įvykdymo užtikrinimą, atitinkantį Sutarties 7.1-7.3 papunkčių reikalavimus, galiojantį visą Sutarties pratęsimo laikotarpį. Sutarties įvykdymo užtikrinimo dokumentai, Paslaugų teikėjui paprašius, grąžinami pasibaigus Sutarties terminui ir tinkamai įvykdžius Sutartyje numatytus įsipareigojimus.

7.3. Sutarties įvykdymo užtikrinimas turi užtikrinti, kad per 10 (dešimt) darbo dienų pagal pirmą Kliento rašytinį reikalavimą Sutarties įvykdymo užtikrinimą išdavęs bankas ar draudimo bendrovė sumokės Klientui visą Kliento nurodytą sumą (kuri negali būti mažesnė nei 5 (penki) procentai nuo visos pradinės Sutarties vertės (Sutarties kainos be PVM (Eur), jeigu Paslaugų teikėjas nevykdys ar netinkamai vykdys Sutartyje numatytus įsipareigojimus. Numatyta Sutarties įvykdymo užtikrinime suma yra minimalūs ir pagrįsti Kliento nuostoliai, kurių įrodinėti nereikia ir yra atlyginami Klientui pareikalavus.

7.4. Jei Paslaugų teikėjas nevykdo savo sutartinių įsipareigojimų paslaugų teikimo grafike ar užsakymo vertinime numatytais terminais, Klientas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų) procento dydžio delspinigius nuo laiku nesuteiktų paslaugų kainos be PVM už kiekvieną uždelstą dieną.

7.5. Jei Paslaugų teikėjas nevykdo savo sutartinių įsipareigojimų dėl gedimų šalinimo garantinės priežiūros laikotarpiu Sutarties 1 priedo 7.8.7 skyriuje „Reikalavimai ANR garantinei priežiūrai“ numatytais terminais, Klientas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti delspinigius pagal lentelėje nustatytus dydžius:

|  |  |  |
| --- | --- | --- |
| Incidento svarbos lygmuo | Gedimo šalinimo termino viršijimas, darbo valandos/darbo dienos | Delspinigių dydis už pavėluotą darbo valandą/darbo dieną Eur |
| *1* | *2* | *3* |
| Kritinė klaida (sutrikimas) | 1 darbo val. | 50 Eur |
| Svarbi klaida (sutrikimas) | 1 darbo diena | 40 Eur |
| Neesminė klaida (sutrikimas) | 1 darbo diena | 20 Eur |

7.6. Jei Klientas nevykdo savo sutartinių įsipareigojimų Sutartyje numatytais terminais sumokėti Paslaugų teikėjui už tinkamai ir faktiškai suteiktas paslaugas, Paslaugų teikėjas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų) procento dydžio delspinigius nuo laiku neapmokėtos paslaugų kainos be PVM už kiekvieną uždelstą dieną.

**8. SUTARTIES VYKDYMO SUSTABDYMAS**

8.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir / arba esant kitoms nenumatytoms aplinkybėms (pavyzdžiui pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuris kitas Klientas), Klientas turi teisę sustabdyti Paslaugų teikėjo sutartinių įsipareigojimų termino (-ų) eigą.

8.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas paslaugų teikimo terminas (-ai) atnaujinamas.

8.3. Bendras maksimalus visų sutartinių įsipareigojimų vykdymo sustabdymo terminas – iki 6 (šešių) savaičių.

8.4. Klientas ir Paslaugų teikėjas Sutarties 8.1 ar 8.2 papunkčiuose nurodytu atveju pasirašo susitarimą dėl Sutartinių įsipareigojimų vykdymo sustabdymo, jame nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

8.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant sutartinių įsipareigojimų vykdymo terminą, pratęsimas turi būti tam terminui, kuris sustabdymo metu buvo likęs iki Sutartinių įsipareigojimų įvykdymo pabaigos.

8.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, paslaugų teikimo terminas pratęsiamas tokiam laikotarpiui, kuriam jis buvo sustabdytas.

8.7. Atnaujinant sutartinių įsipareigojimų vykdymą Klientas ir Paslaugų teikėjas pasirašo susitarimą dėl sutartinių įsipareigojimų atnaujinimo ir, esant poreikiui, atnaujintą Paslaugų teikimo grafiką (projekto veiklų tvarkaraštį).

**9. SUTARTIES GALIOJIMAS**

9.1. Sutartis įsigalioja nuo Sutarties pasirašymo bei Sutarties įvykdymo užtikrinimo, nurodyto Sutarties 7.1 papunktyje, pateikimo dienos ir galioja iki 2026 m. birželio 30 d.

9.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

9.3. Jei viena iš Šalių nevykdo sutartinių įsipareigojimų ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Šalys susitaria, kad esminiu Sutarties pažeidimu pagal Sutartį laikomi:

9.3.1. Kliento mokėjimo prievolės termino praleidimas ilgiau kaip 30 (trisdešimt) dienų;

9.3.2. Paslaugų teikėjo sutartinių įsipareigojimų, nurodytų užsakymo vertinime ar paslaugų teikimo grafike, terminų praleidimas daugiau kaip 30 (trisdešimt) dienų dėl Paslaugų teikėjo kaltės;

9.3.3. Paslaugų teikėjo pasiūlyme nurodytų specialistų, kurių kvalifikacija ir patirtis buvo vertinama, nustatant pirkimo laimėtoją ar vadovaujantis Sutarties 3.1.9 papunkčiu pakeistų specialistų, nepasitelkimas vykdant Sutartį;

9.3.4. Paslaugų teikėjui taikytų delspinigių bendrai sumai viršijus 15 (penkiolika) procentų pradinės Sutarties vertės (Sutarties kainos be PVM).

9.4. Klientas turi teisę vienašališkai nutraukti Sutartį, apie tai pranešęs Paslaugų teikėjui prieš 30 (trisdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

9.5. Sutartis yra nutraukiama nedelsiant, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (Lietuvos Respublikos viešųjų pirkimų įstatymo 87 str. 4 d.).

9.6. Sutartis bet kada gali būti nutraukta raštišku abiejų Šalių susitarimu, Lietuvos Respublikos viešųjų pirkimų įstatymo 90 straipsnio nustatytais atvejais ir tvarka bei kitų teisės aktų numatytais atvejais.

9.7. Atsakingoms institucijoms pratęsus Projekto veiklų įgyvendinimo datą ir Projekto finansavimą bei atsiradus nenumatytoms, nuo Šalių valios nepriklausančioms aplinkybėms (galiojančių teisės aktų pakeitimų, valstybės institucijų sprendimų, veiksmų ar neveikimo, sąsajų su kitomis informacinėmis sistemomis neveikimo ir kt.), kurios nulėmė tai, kad Paslaugų teikėjas nespėjo suteikti paslaugų Sutartyje nustatytu terminu, paslaugų teikimo terminas gali būti pratęstas Šalims pasirašius susitarimą dėl Sutarties pratęsimo (atitinkamai, proporcingai nukeliant Paslaugų teikimo reglamente (reglamento dalis – Sutarties veiklų grafikas) galutinę paslaugų suteikimo datą, pasirašant Paslaugų teikimo reglamento pakeitimą) ne ilgesniam terminui kaip iki pratęstos Projekto veiklų įgyvendinimo pabaigos datos Sutarties 10.1 papunktyje nustatyta tvarka. Bendras paslaugų teikimo terminas kartu su pratęsimais negali viršyti 36 (trisdešimt šešių) mėnesių nuo Sutarties įsigaliojimo dienos.

**10. KITOS SĄLYGOS**

10.1. Sutarties sąlygos Sutarties galiojimo laikotarpiu gali būti keičiamos šioje Sutartyjeir Lietuvos Respublikos viešųjų pirkimų įstatymo 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

10.2. Tiesioginių nuostolių atlyginimas negali būti didesnis kaip Sutarties vertė be PVM. Šalys neatlygina viena kitai jokių netiesioginių nuostolių. Sutartyje nuostolių apribojimai netaikomi esant Šalies tyčiai ir dideliam neatsargumui.

10.3. Sutartis sudaryta vadovaujantis Lietuvos Respublikos civilinio kodekso ir Lietuvos Respublikos viešųjų pirkimų įstatymo, šio konkurso sąlygų ir pasiūlymo, pripažinto laimėjusiu, nuostatomis.

10.4. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

10.5. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

10.6. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi. Šalis, neinformavusi kitos Šalies per nustatytą terminą apie minėtus pakeitimus, negali reikšti pretenzijų, jog kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos Šalies rekvizitus.

10.7. Sutarčiai aiškinti bei ginčams spręsti taikoma Lietuvos Respublikos teisė.

10.8. Sutarties Šalys susirašinėja lietuvių kalba.

10.9. Klientas atsakingu už Sutarties vykdymą asmeniu skiria .

10.10. Teikdamas paslaugas Paslaugų teikėjas turi sunaudoti kaip įmanoma mažiau gamtos išteklių. Dėl šios priežasties visa su Sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas Paslaugų teikėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu.

10.11. Visi susitikimai (jei jų reikės) organizuojami nuotoliniu būdu, taip sumažinant aplinkos taršą (degalų išmetimą), išskyrus atvejus, kai fizinis susitikimas objektyviai būtinas.

10.12. Sutarties neatskiriami priedai:

10.12.1. Sutarties 1 priedas –Techninė specifikacija, 41 lapas;

10.12.2. Sutarties 2 priedas – Asmens duomenų tvarkymo susitarimo projektas, 16 lapų;

10.12.3. Sutarties 3 priedas – Konfidencialumo pasižadėjimo neatskleisti informacijos, kuri taps žinoma vykdant sutartį forma, 2 lapai;

10.12.4. Sutarties 4 priedas – Paslaugų, įsigyjamų pagal poreikį (Sutarties 1 priedo 7.8.8 skyrius „Reikalavimai papildomoms paslaugoms / nenumatytiems darbams“) perdavimo-priėmimo akto forma, 1 lapas;

10.12.5. Sutarties 5 priedas – Paslaugų paraiškos forma, 1 lapas;

10.12.6. Sutarties 6 priedas – Paslaugų perdavimo-priėmimo akto forma, 1 lapas.

PRIDEDAMA. Paslaugų teikėjo užpildyta pasiūlymo forma ir forma kvalifikacijai, 4+5 lapai.

**11. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, LT-01510 Vilnius  Tel. (+370 5) 271 7177  El. paštas: ird@vrm.lt  LT36 4040 0636 1000 1061  Lietuvos Respublikos finansų ministerija,  Banko kodas 40400  Projekto sąskaita:  LT55 4040 0636 1000 1592  Lietuvos Respublikos finansų ministerija  Banko kodas 40400  Direktorė    Viktorija Rūkštelė | **PASLAUGŲ TEIKĖJAS**  **UAB „Insoft“**  Duomenys kaupiami ir saugomi Juridinių asmenų registre, kodas 302294870  PVM mokėtojo kodas LT100004466518  J. Rutkausko g. 6, 05132 Vilnius  Tel. (8 5) 210 0660  El. paštas: info@insoft.lt  A. s. LT48 7044 0600 0665 7896  AB SEB bankas  Banko kodas 70440  Direktorius    Mindaugas Mikulėnas |